cyanic-selkie/wikianc huggingface dataset:
নাৰীবাদী দৰ্শন
মুখ্য বৈশিষ্ট্য
নাৰীবাদী দৰ্শনক লিংগৰ প্ৰতি থকা এক কেন্দ্ৰীয় চিন্তাই একত্ৰিত কৰিছে। এই একত্ৰীকৰণৰ বৈশিষ্ট্যসমূহৰ বাহিৰেও নাৰীবাদী দৰ্শন হৈছে বিভিন্ন দৃষ্টিভংগীৰ পৰা বহুতো বিষয় সামৰি লোৱা এক বৈচিত্ৰময় ক্ষেত্ৰ। নাৰীবাদী দৰ্শনে জাতি, যৌনতা, আৰ্থ-সামাজিক শ্ৰেণী আৰু পৰিচয়ৰ অন্যান্য কাৰকে লিংগ বৈষম্যক কেনেদৰে প্ৰভাৱিত কৰে, সেই বিষয়ে বুজায়। নাৰীবাদী দাৰ্শনিকসকল দাৰ্শনিক হিচাপে বিশ্লেষণাত্মক আৰু মহাদেশীয় পৰম্পৰা দুয়োটাতে পোৱা যায় আৰু সেই পৰম্পৰাসমূহৰ ভিতৰত দাৰ্শনিক বিষয়সমূহৰ ওপৰত অসংখ্য ভিন্ন দৃষ্টিভংগী গ্ৰহণ কৰা হয়। নাৰীবাদী দাৰ্শনিকসকল নাৰীবাদী হিচাপে নাৰীবাদৰ ভিন্ন ধৰণত অন্তৰ্ভূক্ত হ'ব পাৰে।
নাৰীবাদী দৰ্শনৰ তিনিটা মূল উদ্দেশ্য হ’ল:
ক) নাৰীবাদী চিন্তা আৰু দৃষ্টিভংগীৰ বিষয়ক তত্ত্ব দাৰ্শনিক পদ্ধতি আৰু তত্ত্বৰ ওপৰত আধাৰিত। ইয়াৰ ভিতৰত পৰিচয় সম্পৰ্কীয় ধাৰণাসমূহৰ (যেনেঃ জাতি, আৰ্থ-সামাজিক অৱস্থা, লিংগ, যৌনতা, ক্ষমতা, আৰু ধৰ্ম) আৰু নাৰীবাদী তত্ত্বৰ ভিতৰত অতি ব্যাপকভাৱে ব্যৱহৃত আৰু অধিক ব্যাপকভাৱে তত্ত্বগত ধাৰণাসমূহৰ দাৰ্শনিক বিশ্লেষণ প্ৰদান কৰাটোও অন্তৰ্ভুক্ত হ’ব পাৰে। নাৰীবাদী দৰ্শন লিংগ সমতাৰ যুক্তিৰ এক গুৰুত্বপূৰ্ণ উৎস হৈ আহিছে।
খ) দাৰ্শনিক পৰম্পৰাৰ ভিতৰত যৌনতাবাদ আৰু এণ্ড্ৰকেন্দ্ৰিকতাবাদৰ অনুসন্ধান। ইয়াৰ লগত সাধাৰণতে দাৰ্শনিক নীতি-নিয়মৰ অংশ হিচাপে শ্ৰেণীভুক্ত কৰা গ্ৰন্থ আৰু তত্ত্বসমূহৰ সমালোচনা জড়িত হ’ব পাৰে। বিশেষকৈ নাৰী আৰু নাৰীৰ অভিজ্ঞতাৰ উপস্থাপন বা দাৰ্শনিক পৰম্পৰাৰ পৰা নাৰীক বাদ দিয়াৰ ওপৰত গুৰুত্ব আৰোপ কৰা। আন এটা উল্লেখযোগ্য ধাৰা হ’ল বহু মহিলা দাৰ্শনিকৰ কামৰ পুনৰ্আৱিষ্কাৰ, যাৰ অৱদানক স্বীকৃতি দিয়া হোৱা নাই।
গ) দাৰ্শনিক পৰম্পৰাৰ ওপৰত তেওঁলোকৰ সমালোচনাত্মক অনুসন্ধানৰ পোহৰত বৰ্তমানৰ প্ৰশ্নসমূহৰ নতুন দৃষ্টিভংগীৰ সন্ধান আৰু নতুন প্ৰশ্ন আৰু গৱেষণাৰ ক্ষেত্ৰসমূহৰ সৈতে দৰ্শনত অৰিহণা যোগোৱা আৰু লিংগৰ প্ৰতি তেওঁলোকৰ চিন্তা প্ৰতিফলিত কৰা।
বিংশ শতিকাৰ আগতে নাৰীবাদী দৰ্শনৰ অস্তিত্ব আছিল যদিও ১৯৬০ আৰু ১৯৭০ চনৰ দ্বিতীয় ঢৌৰ নাৰীবাদৰ চিন্তা-চৰ্চাৰ সম্পৰ্কত ইয়াক 'লেবেল' লগোৱা হৈছিল। দ্বিতীয় ঢৌৰ সময়ত বহুতো তত্ত্বই মূলতঃ কৰ্মক্ষেত্ৰ আৰু শিক্ষাত লিংগ সমতাৰ ওপৰত গুৰুত্ব আৰোপ কৰিছিল।
তথ্যউৎস
শ্ৰেণী:নাৰীবাদ শ্ৰেণী:নাৰীবাদী তত্ত্ব
ক্ষুদ্ৰান্ত্ৰ
ক্ষুদ্ৰান্ত্ৰ হৈছে পৌষ্টিকনলীৰ এটা অংশ। ই পাকস্থলী আৰু বৃহদান্ত্ৰৰ মাজত থাকে। খাদ্যৰ সৰ্বাধিক পাচন আৰু অৱশোষণ ইয়াতেই সংঘটিত হয়। ক্ষুদ্ৰান্ত্ৰৰ তিনিটা প্ৰধান ভাগ আছে – ডুৱডেনাম, জেজুনাম, আৰু ইলিয়াম। অগ্নাশয়ৰ পাকস্থলী ৰস আৰু অগ্নাশয় ৰস অগ্নাশয় নলী জৰিয়তে ইয়াত প্ৰৱেশ কৰে। খাদ্যৰ পৰা পোষক দ্ৰব্য আৰু খনিজ লৱণৰ শোষণ কৰাই ক্ষুদ্ৰান্ত্ৰৰ প্ৰাথমিক কাৰ্য।
কেচু আদি অমেৰুদণ্ডীৰ ক্ষেত্ৰত প্ৰায়ে সমষ্ট পৌষ্টিকনলীক বৰ্ণনা কৰিবলৈ কেৱল বৃহদান্ত্ৰ শব্দটো ব্যৱহাৰ কৰা হয়।
তথ্য সংগ্ৰহ
শ্ৰেণী:প্ৰাণীৰ গঠন শ্ৰেণী:পাচন তন্ত্ৰ
১৯ নৱেম্বৰ
এইদিনটোত ঘটা কেইটামান উল্লেখযোগ্য ঘটনা-
লোক সভা টিভি
লোক সভা টিভি এক ভাৰতীয় কেবল দূৰদৰ্শন নেটৱৰ্ক, ভাৰত চৰকাৰৰ দ্বাৰা যিয়ে কেন্দ্ৰীয় চৰকাৰৰ কাম-কাজ আৰু অন্যান্য লোক কাৰ্য বিষয়ক সামগ্ৰী প্ৰদৰ্শন কৰে। এই চেনেলৰ উদ্দেশ্য ভাৰতৰ সকলো সংসদীয় আৰু বৈধানিক সংগঠনৰ কাম-কাজৰ তথ্য ৰাজহুৱাভাৱে উপলব্ধ কৰোৱা। এই চেনেলে ভাৰতৰ নিম্ন সদন লোক সভাৰ কাম-কাজ পোণপটীয়াভাৱে আৰু পাছলৈও প্ৰকাশিত কৰে।
ইতিহাস
১৯৮৯ৰপৰা সংসদৰ কোনো কোনো অংশ প্ৰচাৰ হৈ আহিছে, যেনে ৰাষ্ট্ৰপতিৰ ভাষণ। ১৯৯৪ৰপৰা উভয় সদনৰ প্ৰশ্ন কাল দূৰদৰ্শন আৰু অনাতাৰত প্ৰচাৰ হ'বলৈ আৰম্ভ কৰিলে।
২০০৬ চনত ডিডি লোক সভা চেনেলৰ স্থান গ্ৰহণ কৰিলে লোক সভা টিভিয়ে। এই চেনেল এক ২৪-ঘণ্টীয়া টিভি চেনেল, যি লোক সভাৰেই সম্পত্তি আৰু লোক সভাৰ দ্বাৰাই চালিত। লোক সভাৰ অধিবেশণৰ সময়ত এই চেনেলত সকলো কাৰ্য পোণপতীয়াকৈ প্ৰদৰ্শন কৰা হয়, আৰু অন্যান্য সময়ত বিভিন্ন সাংস্কৃতিক আৰু শিক্ষাগত অনুষ্ঠানৰ সৈতে আলোচনা আদি প্ৰদৰ্শন কৰা হয়।
তথ্য সংগ্ৰহ
শ্ৰেণী:দূৰদৰ্শন কেন্দ্ৰ
স্তন
স্তনৰ অন্তঃভাগত উপচৰ্মীয় চৰ্বীয়ে আগুৰি থকা অসংখ্য নলীকাৰে গঠিত এখন জালিকা থাকে। এই নলীকাবোৰ স্তনৰ অগ্ৰাংশলৈ ক্ৰমে সংকুচিত হৈ আহে, আৰু এই কলাবোৰেই স্তনৰ আকাৰ আৰু আকৃতি প্ৰদান কৰে। এই নলীবোৰৰ প্ৰান্তত কিছুমান পিণ্ডিকা বা বায়ুকোষ থাকে, ইয়াতেই হ'ৰমনৰ সংকেতৰ প্ৰভাৱত গাখীৰ উৎপাদন আৰু সংৰক্ষণ হয়।
গৰ্ভাৱস্থাত, স্তনে এষ্ট্ৰ'জেন, প্ৰজেষ্টেৰণ, প্ৰ'লেক্টন আদি কিছুমান বিকাশ সম্পূৰ্ণ হোৱাত মধ্যস্থতাকাৰী হ'ৰমনৰ জটিল আন্তঃক্ৰিয়াৰ প্ৰতি সঁহাৰি দিয়ে আৰু দুগ্ধ উৎপাদন আৰু দুগ্ধপাণ কৰাবৰ বাবে প্ৰস্তুত হয়, ইয়াকে পিণ্ডীয়বায়ুকৌষ্ঠিক পূৰ্ণতা বোলে। সন্তান জন্ম হোৱালৈকে, বায়ুকোষবোৰে দুগ্ধ প্ৰস্তুত আৰু অপত্যৰ বাবে দুগ্ধ নিঃসৰণৰ বাবে উদ্দীপনা লাভ কৰি থাকে।
অপত্যক খাদ্যৰ যোগান ধৰাৰ লগতে, স্ত্ৰী স্তনৰ সামাজিক তথা যৌন বৈশিষ্টও বিৰাজমান। স্তন অতীতৰ স্থাপত্য, কলা, আৰু চিত্ৰৰো এটা বিষয় আছিল। স্তনে মহিলাৰ দৈহিক সৌন্দৰ্য আৰু যৌন আকৰ্ষণ বৃদ্ধি কৰে। কিছুমান পশ্চিমীয়া সংস্কৃতিত স্তনক যৌনতাৰ লগত সম্পৰ্কীত কৰে আৰু নগ্ন স্তনক অশ্লীলতা বা অভদ্ৰতা বুলি গণ্য কৰে। স্তন আৰু বিশেষকৈ ইয়াৰ অগ্ৰাংশ স্ত্ৰীৰ কামোত্তেজক স্থান। স্তনৰ আকাৰ আৰু আকৰ্ষণীয়তাৰ মাজত সম্পৰ্ক স্থাপন কৰা কিছুমান সংস্কৃতিৰ প্ৰভাৱত বহু মহিলাই স্তনৰ আকাৰ ডাঙৰ হোৱাতো বিচাৰে বা বিভিন্ন অস্ত্ৰোপচাৰৰ জৰিয়তে স্তনৰ আকাৰ বৃদ্ধি বা হ্ৰাস কৰিব বা শিথিলতা নাইকিয়া কৰিব বিচাৰে।
স্তনযুগল ঢাকি ৰাখিবলৈ নাৰীয়ে বক্ষবন্ধনী পৰিধান কৰে ।
চিত্ৰ
thumb|right|250px|স্ত্ৰী শৰীৰৰ পূৰ্ণবিকশিত স্তনযুগল thumb|right|250px|গৰ্ভৱতী নাৰীৰ স্তন
গোলাম
গোলাম (Golam) হৈছে অসমৰ গল্পকাৰ আৰু সাহিত্যিক সৌৰভ কুমাৰ চলিহাৰ এখনি গল্প সংকলন। গ্ৰন্থখন ১৯৭৪ চনত পোনপ্ৰথমবাৰ প্ৰকাশিত হৈছিল। বিশেষ গ্ৰন্থখনৰ বাবে সৌৰভ কুমাৰ চলিহাই ১৯৭৪ চনত সাহিত্য অকাডেমি বঁটা লাভ কৰিবলৈ সক্ষম হৈছিল।
গল্পকাৰৰ চমু পৰিচিতি
সৌৰভ কুমাৰ চলিহা এটি ছদ্মনাম। তেখেতৰ প্ৰকৃত নাম হৈছে সুৰেন্দ্ৰ কুমাৰ মেধি। প্ৰচাৰ, গ্লেমাৰ, যশস্যা আৰু খ্যাতিৰ পৰা আঁতৰত থাকি নীৰৱে সৌৰভ কুমাৰ চলিহাই সাহিত্য চৰ্চা কৰিছিল। চৈধ্য বছৰ বয়সতে তেখেতে ‘পাৰিজাত’ নামৰ আলোচনীত গল্পকাৰ হিচাপে আত্মপ্ৰকাশ কৰে। ৰামধেনুৰ পাতত ‘অশান্ত ইলেক্ট্ৰন’ নামৰ গল্পৰে সম্পূৰ্ণ নতুন আৰু আধুনিক শৈলী প্ৰৱৰ্তন কৰি তেখেতে অসমীয়া সাহিত্যক এক অভিনৱ মাত্ৰা দান কৰে। নগৰ জীৱনৰ দ্ৰুত পৰিৱৰ্তনৰ পটভূমিত বিষয়-বস্তুৰ নিৰ্বাচন, প্ৰকাশভংগীৰ অভিনৱত্ব আৰু যন্ত্ৰ-নিৰ্ভৰ আধুনিক জীৱনৰ মানসিক চিত্ৰণ তেখেতৰ গল্পৰ উপাদান। চুটিগল্পৰ ভাৱ, বিষয়, ৰূপ আৰু আবেদনৰ ফালৰপৰা সৌৰভ কুমাৰ চলিহাৰ সমান্তৰাল গল্প আধুনিক ভাৰতীয় সাহিত্যতে বিৰল।
তথ্য সংগ্ৰহ
শ্ৰেণী:অসমীয়া গ্ৰন্থ শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
অচন্ত শৰৎ কমল
অচন্ত শৰৎ কমল (Achanta Sharath Kamal; জন্ম: ১২ জুলাই ১৯৮২) এগৰাকী ভাৰতীয় পেছাদাৰী টেবুল টেনিছ খেলুৱৈ। তেওঁ এতিয়ালৈকে দহবাৰ জ্যেষ্ঠ ৰাষ্ট্ৰীয় চেম্পিয়ন হোৱা প্ৰথমজন ভাৰতীয় টেবুল টেনিছ খেলুৱৈ হিচাপে আঠবাৰ ৰাষ্ট্ৰীয় চেম্পিয়ন কমলেশ মেহতাৰ অভিলেখ ভংগ কৰে। ২০১৯ চনত তেওঁ ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী সন্মান লাভ কৰে।
২০২২ চনত বাৰ্মিংহামত অনুষ্ঠিত কমনৱেলথ গেমছত তেওঁ মুঠ ৪টা পদক অৰ্জন কৰিবলৈ সক্ষম হয়। ইয়াৰে পুৰুষৰ একক, পুৰুষৰ দলীয় আৰু মিক্সড ইভেণ্টত মুঠ তিনিটা স্বৰ্ণ পদক আৰু পুৰুষৰ দ্বৈতত ৰূপৰ পদক লাভ কৰে।
আমাৰ ঘৰ
আমাৰ ঘৰ (Amar Ghar) ১৯৫৯ চনত মুক্তি পোৱা এখন অসমীয়া কথাছবি। কাহিনী আৰু পৰিচালনা নিপ বৰুৱাৰ। কামৰূপ কলা মন্দিৰৰ বেনাৰত ছবিখন প্ৰযোজনা কৰিছিল অমলেন্দু বাগচীয়ে। চিত্ৰনাট্য আৰু সংলাপ ৰচনা কৰিছিল লক্ষ্যধৰ চৌধুৰীয়ে। সঙ্গীত পৰিচালক আছিল ব্ৰজেন বৰুৱা। ছবিখনত চাৰিটা গীত আছিল। এই চাৰিটা গীত চাৰিজন বেলেগ বেলেগ গীতিকাৰে ৰচনা কৰিছিল। তেওঁলোক আছিল- তফজ্জুল আলি, পদ্ম বৰকটকী, কেশৱ মহন্ত আৰু লক্ষ্যধৰ চৌধুৰী।
কাহিনী
এই সামাজিক ছবিখনত ঘাইকৈ দেখুওৱা হৈছে যে মাহীমাক মাত্ৰেই বেয়া নহয় আৰু দেখুওৱা হৈছে সমাজৰ ওপৰত ফটিকাৰ কু-প্ৰভাৱ।
প্ৰথমা পত্নীৰ বিয়োগৰ পিছত প্ৰদীপৰ ঘৰ নকৈ পোহৰাবলৈ দীপালীৰ প্ৰবেশ ঘটিল। চাৰিমহীয়া কেঁচুৱা মণ্টিক দীপালীৰ হাতত গটাই প্ৰদীপ নিশ্চিত হ’ল। দীপালীয়েও নিজৰ সন্তানৰ দৰে মণ্টিক বুকুৰ মাজত সুমুৱাই ল’লে। ঘৰখনৰ সকলোৱে ন-বোৱাৰীৰ প্ৰশংসাত পঞ্চমুখ। কেইদিনমান পিছত দীপালীৰ কোলালৈ আহিল এজনী ছোৱালী- মাইনা।
অচন্ত শৰৎ কমল
২০১০ চনৰ জুলাই মাহত মিচিগানৰ গ্ৰেণ্ড ৰেপিডছত অনুষ্ঠিত হোৱা ইউ এছ অ’পেন টেবুল টেনিছ পুৰুষৰ চেম্পিয়নশ্বিপত তেওঁ জয়ী হৈছিল। একে বছৰতে তেওঁ ইজিপ্ত অ’পেনত হংকঙৰ লি চিঙক ষ্ট্ৰেইট ছেটত ১১–৭, ১১–৯, ১১–৮, ১১–৪ গ’লত পৰাস্ত কৰি জয়লাভ কৰে; এইদৰে আইটিটিএফ প্ৰ' ট্যুৰত একক খিতাপ জয় কৰা প্ৰথম ভাৰতীয় হিচাপে পৰিগণিত হয়। একেটা চেম্পিয়নশ্বিপতে ফেভাৰিট আৰু ৯ বাৰৰ চেম্পিয়ন ইংলেণ্ডক পৰাস্ত কৰি দলীয় খিতাপ দখল কৰা ভাৰতীয় পুৰুষ দলৰ অধিনায়ক হিচাপেও তেওঁ অধিনায়কত্ব প্ৰদৰ্শন কৰিছিল।
আমাৰ ঘৰ
কাহিনী
মসৃণ গতিত গৈ থকা সংসাৰখনত কেনা লগালে বলেনে। নেফাত কেইবছৰমান ঠিকাদাৰী কৰি চহৰলৈ উভতি আহিছে প্ৰদীপৰ বন্ধু বলেন। বলেনৰ সংস্পৰ্শত প্ৰদীপে মদ আৰু জুৱাত হাত দিলে। ঘৰত অশান্তি আৰম্ভ হ’ল। জুৱা-মদৰ পইচা গোটাবলৈ ঘৰৰ দুই এপদ বস্তুও বিক্ৰি কৰা আৰম্ভ হৈ গ’ল। অৱস্থা এনেকুৱাহে হ’লগৈ যে দীপালীয়ে মাইনাক লৈ দেউতাৰ ঘৰলৈ গুছি যাবলৈ বাধ্য হৈ পৰিল। মাহীমাক বুলিয়ে প্ৰদীপে মণ্টিক নিবলৈ নিদিলে।
অচন্ত শৰৎ কমল
২০০৬ চনত মেলবৰ্ণত অনুষ্ঠিত কমনৱেলথ গেমছতো তেওঁ ফাইনেলত অষ্ট্ৰেলিয়ান উইলিয়াম হেনজেলক পৰাস্ত কৰি সোণৰ পদক লাভ কৰাৰ উপৰিও ছিংগাপুৰৰ বিৰুদ্ধে টেবুল টেনিছ দলীয় ইভেণ্টত ভাৰতীয় দলটোক সোণৰ পদক লাভ কৰাত সহায় কৰিছিল। তেওঁ সুভজিৎ সাহাৰ সৈতে মিলি ২০১০ চনত নতুন দিল্লীত অনুষ্ঠিত কমনৱেলথ গেমছত পুৰুষৰ ডাবলছৰ স্বৰ্ণ পদক লাভ কৰে। ২০১৮ চনত গোল্ড কোষ্টত অনুষ্ঠিত হোৱা কমনৱেলথ গেমছত তেওঁ তিনিটা পদক অৰ্জন কৰিছিল, ইয়াৰে পুৰুষৰ দলীয় ইভেণ্টত এন্থনী অমলৰাজ, হৰমীত দেশাই, সাথিয়ান জ্ঞানশেকৰণৰ সৈতে সোণৰ পদক আৰু পুৰুষৰ ডাবলছত ৰূপালী আৰু পুৰুষৰ একক ইভেণ্টত ব্ৰঞ্জৰ পদক লাভ কৰে।
কাংশপাৰ সত্ৰ
কাংশপাৰ অনিৰুদ্ধদেৱে প্ৰতিষ্ঠা কৰা অসমৰ কালসংহতিৰ অন্তৰ্গত এখন সত্ৰ। ১৫৪৫ শকত (১৬২৩ চন) স্থাপিত এই সত্ৰখন ডিব্ৰুগড় জিলা শলগুৰিত প্ৰথম স্থাপন হৈছিল।
অচন্ত শৰৎ কমল
২০০৪ চনত এথেন্সত অনুষ্ঠিত অলিম্পিকত ভাৰতক প্ৰতিনিধিত্ব কৰি তেওঁ বৰ্তমানলৈ ভাৰতৰ শীৰ্ষ টিটি খেলুৱৈ। ২০০৬ চনত কাটাৰত অনুষ্ঠিত এছিয়ান গেমছতো তেওঁ দেশখনক প্ৰতিনিধিত্ব কৰিছিল।
আমাৰ ঘৰ
কাহিনী
কিন্তু মণ্টি আৰু দীপালীয়ে ইজনে-সিজনক জানো এৰি থাকিব পাৰিলে? প্ৰদীপৰ হেজাৰ বাধা-ভাবুকিকো নেওচি মণ্টি বাৰেবাৰে দীপালীৰ ওচৰ পায়গৈ। অৱশেষত প্ৰদীপৰ সংশোধন হ’ল। মদ আৰু জুৱাৰ পৰা আঁতৰি অহাৰ শপত খালে। দীপালী মণ্টি-মাইনাক লৈ পুনৰ আপোন ঘৰলৈ উভতি আহিল।
কাংশপাৰ সত্ৰ
বৰ্তমানৰ অৱস্থা
কাংশাপাৰ সত্ৰৰ ঐতিহ্য তেওঁৰ পৰৱৰ্তী প্ৰজন্মই পূৰ্বৰদৰে আগবঢ়াই নিলেও গদাধৰ সিংহৰ দিনত হোৱা ‘কোঁৱৰ পোহা’ অপৰাধত কিছুমান সত্ৰ ৰজাৰ ৰোষত পৰে আৰু শলগুৰি অঞ্চলৰ নখন সত্ৰৰ মূল ব্যক্তিসকলক ধৰাই নি বধ কৰোৱায়। এই নজনৰ ভিতৰত কাংশপাৰ সত্ৰৰ দেৱধনদেৱো অন্যতম। এইবোৰ দুৰ্যোগ আৰু পৰৱৰ্তী কালৰ মানৰ আক্ৰমণৰ ফলত সুপ্ৰতিষ্ঠিত কাংশপাৰ সত্ৰ ছেদেলী-ভেদেলী হৈ পৰে। ফলত উজনিঠাই, বৰঠাই, মাজৰঠাই আৰু গুৱালপাৰা ভাগ কাংশপাৰ নামেৰে পৰিচিত হৈ নগাঁৱৰ ৰহা, যোৰহাটৰ ঢেকিয়াজুলি, তিতাবৰ, অশয়বাৰী, শিৱসাগৰৰ নামতি, লখিমপুৰৰ বঙালমৰা, আমতলা আদিত সুপ্ৰতিষ্ঠিত হৈ বৰ্তমানলৈ ঐতিহ্য বৰ্তাই ৰাখিছে।
অচন্ত শৰৎ কমল
২০১০–১১ চনৰ ছিজনত তেওঁ টি এছ ভি গ্ৰেফেলফিঙৰ হৈ জাৰ্মান মেজৰ লীগ (বুণ্ডেছলিগা)তো খেলিছিল আৰু শীৰ্ষ জাৰ্মান টি টি খেলুৱৈৰ ওপৰত জয়লাভ কৰি লীগৰ অন্যতম শ্ৰেষ্ঠ খেলুৱৈ হিচাপে পৰিগণিত হৈছে। ২০১১–১২ ছিজনত তেওঁ এছ ভি ৱাৰ্ডাৰ ব্ৰেমেনৰ হৈ খেলিছিল। ২০১২–১৩ চনৰ সময়ছোৱাত তেওঁ ছুইডিছ লীগত খেলাৰ পূৰ্বে ২০১৩ চনৰ মে’ মাহত জাৰ্মানীলৈ উভতি আহি বৰুছিয়া ডাচেলডৰ্ফৰ হৈ চুক্তিবদ্ধ হয়। "Rekordmeisters" নামেৰে পৰিচিত বৰুছিয়া ডাচেলডৰ্ফ ইউৰোপৰ অন্যতম শ্ৰেষ্ঠ ক্লাব। জাৰ্মানীৰ এক সন্মানীয় কাপ প্ৰতিযোগিতা ২০১৩ বৰ্ষৰ বাবেও শৰত আৰু তেওঁৰ দলটোৱে জয়লাভ কৰে। বৰ্তমান দলটোৱে ২০১৩–১৪ চনৰ বুণ্ডেছলিগা ছিজনত দ্বিতীয় স্থান লাভ কৰিছে।
কাংশপাৰ সত্ৰ
তথ্য সংগ্ৰহ
শ্ৰেণী:সত্ৰ
অচন্ত শৰৎ কমল
এছিয়ান অলিম্পিকৰ যোগ্যতা অৰ্জনত ইৰাণৰ নোছাদ আলমিয়ানক পৰাস্ত কৰি ২০১৬ চনৰ ৰিঅ' অলিম্পিকলৈ তেওঁ যোগ্যতা অৰ্জন কৰে। কিন্তু তেওঁ পুৰুষৰ ব্যক্তিগত ইভেণ্টত ৰোমানিয়াৰ এড্ৰিয়ান ক্ৰিয়ানৰ হাতত পৰাস্ত হৈ প্ৰথম ৰাউণ্ডতে প্ৰস্থান কৰে। তেওঁ পি এছ বি বি নুংগম্বকম স্কুল (২০০০ চনৰ শ্ৰেণী) আৰু চেন্নাইৰ লয়লা কলেজৰ প্ৰাক্তন ছাত্ৰ। তেওঁ ভাৰতীয় তেল নিগমত বিষয়া হিচাপে কৰ্মৰত।
আমাৰ ঘৰ
সংগীত
সংগীত পৰিচালনা ব্ৰজেন বৰুৱাৰ। তেওঁক সহযোগ কৰিছে ৰমেন বৰুৱাই। চাৰিজন ভিন্নভিন্ন গীতিকাৰে ছবিখনৰ বাবে চাৰিটা গীত লিখিছে। এইখন ছবিৰ বাবেই পদ্ম বৰকটকীয়ে প্ৰখমবাৰৰ বাবে চলচ্চিত্ৰীয় গীত ৰচনা কৰে।
অচন্ত শৰৎ কমল
তথ্যসূত্ৰ
শ্ৰেণী:ভাৰতৰ টেবুল টেনিছ খেলুৱৈ
আমাৰ ঘৰ
বাহ্যিক সংযোগ
শ্ৰেণী:অসমীয়া চলচ্চিত্ৰ শ্ৰেণী:১৯৫০ দশকৰ অসমীয়া চলচ্চিত্ৰ
আকছাই চীন
আকছাই চীন (Aksai Chin: ﺋﺎﻗﺴﺎﻱ ﭼﯩﻦ: 阿克赛钦) এটি জিনজিয়াং আৰু তিব্বত স্বায়ত্তশাসিত অঞ্চল (বেছিভাগ জিনজিয়াংৰ হোটন কাউণ্টিৰ অংশ) দ্বাৰা পৰিচালিত এটি অঞ্চল, লাদাখৰ কেন্দ্ৰীয় শাসিত অঞ্চল বুলি ভাৰত দাবি কৰিছে আৰু বৃহত্তৰ পুৱ অংশটো গঠন কৰিছে কাশ্মীৰ অঞ্চল যিটো  ১৯৬২ চনৰ পৰা ভাৰত আৰু চীনৰ মাজত বিবাদৰ বিষয়।
নাম
আকছাই চীনত উভয় শব্দৰ ব্যুৎপত্তি বিবাদযুক্ত।
বেছিভাগ উৎসই আক্কাইক তুৰ্কী উৎসৰ শব্দৰ হিচাপে ব্যাখ্যা কৰে যাৰ অৰ্থ "বগা পাথৰৰ মৰুভূমি", যিটোৰ মাজত আছে, ব্ৰিটিছ কলন পৰিবেশিক উৎস, আধুনিক পাশ্চাত্য উৎস, চীনা উৎস আৰু ভাৰতীয় উৎসৰ সংখ্যা। কোনোবাই মৰুভূমিৰ পৰিৱৰ্তত কিছু আধুনিক উৎস এটাক "বগা ব্ৰুক" হিচাপে ব্যাখ্যা কৰে। কিন্তু কমপক্ষত এটা উৎস আকছাইক ইয়াৰকান্দী উপভাষাৰ "পূৱ" অৰ্থ বুজায়।
"চীন" শব্দটো সম্পৰ্কতি অৰ্থত বিতৰ্কিত। এইটো বেছি চীনা উৎস, কিছু পশ্চিমা উৎস আৰু কেইটামান ভাৰতীয় উৎসৰ দ্বাৰা "চীন" বজায়। বেছিভাগ অন্যান্য উৎস এইটোক তেওঁলোকৰ ব্যাখ্যাবিলাকৰ বাহিৰত ৰাখি দিয়ে।
ইতিহাস
left|thumb|ডা. ২০০১ চনৰ ডা. ডা. ডা. ডা. ডা. ডা. ডা. ডা. ডা. ডা. যু. পূ. ১৯ শতিকাৰ ভিতৰত চীনত থৰৰ জন্ম হৈছিল। ১৯৩০ চনৰ মাজ ভাগত এই গ্ৰন্থতে থৰৰ উল্লেখ কৰা হৈছিল। right|thumb|ল'ৰা বাটিড হোৱা চ'ৰাৰী চীনাৰীৰীৰ্দনজা চ'ৰা বা চ'ৰাটিডডে।
ভূগোল
১৯৪০ দশকৰ আগৰ পৰাই, আকছাই চীনৰ বাসিন্দাসকল বেছি ভাগ ক্ষেত্ৰত, ভৰততকৈ আগতীয়া গৱেষক, শিকাৰি আছিল, যিসকলে এই অঞ্চলটো দি যায়।
১৮৬০ দশকত ইউৰোপীয় অনুসন্ধানৰ আগত, আকছাই চীনৰ জিনজিয়াংৰ ফালে জেড খনিৰ কিছুমান অভিযান আছিল। ইউৰোপীয় এক্সপ্লোৰাৰসকল এই অঞ্চলত প্ৰৱেশৰ পিছিত এইবিলাক পৰিত্যাগ কৰা হৈছিল। ১৮৬০ ৰ পৰা ১৮৭০ ৰ দশকত, ভাৰতীয় উপমহাদেশ আৰু তাৰিম বেসিনৰ মাজত বাণিজ্য সহজ কৰাৰ কাৰণে, ব্ৰিটিছসকল কঠিন আৰু শুল্কযুক্ত কাৰাকোৰাম কাষৰ বিকল্প হিচাপে আকছাই চীনৰ পশ্চিম ফালে এটা কাফেলা ৰুটৰ প্ৰচেষ্টা কৰিছিল। চাং চেনমো নদীৰ উপত্যকাত প্ৰাৰম্ভিক পয়েণ্টৰ পিছত চাং চেনমো লাইন হিচাপে চিহ্নিত এই ৰুটটো ১৮১৮ চনত হউছ অফ কমন্সত আলোচিত হৈছিল। দুৰ্ভাগ্যক্ৰমে, কাৰাকোৰামৰ কাষতকৈ দীৰ্ঘ আৰু উচ্চতৰ উচ্চতাৰ বাহিৰেও এইটো আকছাই চীনৰ নিৰ্জন প্ৰান্ততও যায়। ১৮৯০ দশকৰ ফালে, ব্যৱসায়ীসকল এই ৰুট এৰি দিছিল। ১৯৫০ দশকত, ভাৰত আকছাই চীনৰ বিভিন্ন হ্ৰদৰ পৰা এই অঞ্চলত লৱণ খনন কাৰ্যক্ৰমৰ অৰ্থনৈতিক সম্ভাব্যতাৰ অধ্যয়নৰ কাৰণত লৱণ সংগ্ৰহ কৰিছিল।
পৰিৱহণ
চীন ন্যাচনেল হাইৱয়ে ২১৯টো তিব্বত স্বায়ত্তশাসিত অঞ্চল লাজি আৰু জিনজিয়াংক সংযুক্ত কৰে আকছাই চীনৰ মাজেৰে।
তথ্য সংগ্ৰহ
শ্ৰেণী:প্ৰশাসনিক অঞ্চল
২১ নৱেম্বৰ
এইদিনটোত ঘটা কেইটামান উল্লেখযোগ্য ঘটনা-
হংসকন্যা
হংসকন্যা (Swan maiden) হৈছে কল্পকাহিনীৰ এক জীৱবিশেষ যি মানুহৰ পৰা ৰাজহংস অৰ্থাৎ ৰাজহাঁ‌হৰ ৰূপ ল'ব পাৰে। ৰাজহাঁ‌হৰ চৰ্ম বা পাখিযুক্ত পোচাকেই হৈছে এনে ৰূপ সলনি কৰিব পৰা গুণৰ মূল। হংসকন্যাৰ লোককথাসমূহত প্ৰায়েই দেখা যায় যে সাধাৰণতে কোনো নদী, হ্ৰদ আদিত স্নান কৰা অৱস্থাত পুৰুষ চৰিত্ৰটোৱে লুকাই-চুৰকৈ হংসকন্যাক দৰ্শন কৰে আৰু তেওঁ উৰি বা সাঁ‌তুৰি গুচি যাব নোৱাৰাকৈ তেওঁৰ পাখিৰ বস্ত্ৰ লুকুৱাই ৰাখে বা কাঢ়ি লয়। ইয়াৰ ফলত বাধ্যত পৰি হংসকন্যা সেই পুৰুষজনৰ পত্নী হ'বলগাত পৰে।
'ভলাণ্ডাৰ্কৱিদা' শীৰ্ষক প্ৰাচীন নৰ্ছ ভাষাৰ কাব্য আৰু গ্ৰীমৰ সাধুসমূহৰ 'দ্য ড্ৰামাৰ' নামৰ সাধুত হংসকন্যাৰ কাহিনী পোৱা যায়। ৰাজহংসৰ বাহিৰেও অন্য জীৱৰ সৈতে সম্পৰ্কিত কাহিনীৰো উদাহৰণ পোৱা যায়।
মূল কাহিনী
হংসকন্যাৰ কাহিনীভাগ মূলতঃ এনেধৰণৰ হয়: এজন লোকে এগৰাকী হংসকন্যাৰ ৰাজহংসৰ পাখিৰে নিৰ্মিত যাদুকৰী পোচাকযোৰ তেওঁ উৰি যাব নোৱাৰাকৈ চুৰ কৰে আৰু তেওঁক বিয়া কৰায়। সাধাৰণতে তেওঁলোকৰ সন্তান উপজে। অলপ ডাঙৰ হৈ সেই সন্তানে মাকৰ পোচাকযোৰ দেউতাকে ক'ত লুকুৱাই ৰাখিছে সেই বিষয়ে সেই বিষয়ে এটি গীত গায়। কোনো কোনো সংস্কৰণত মাকে সদায়ে কিয় উচুপি থাকে সন্তানটোৱে এই বিষয়ে সোধে আৰু সেই পোচাকযোৰ বিচাৰি উলিয়ায় অথবা অন্যধৰণে ৰহস্যৰ ভেদ ভাঙে। হংসকন্যাই ততালিকে পোচাকযোৰ পিন্ধি নিজৰ ঠাইলৈ উৰা মাৰে। যদিও সন্তানৰ দুখে তেওঁক বিহ্বল কতিব পাৰে, তথাপি হংসকন্যাই নিজ সন্তানক লগত লৈ নাযায়।
কেতিয়াবা এক দুৰ্গম অভিযানৰ মাধ্যমেৰে তেওঁৰ সন্ধান তেওঁৰ স্বামীয়ে উলিয়াব পাৰে। কিন্তু প্ৰায়ভাগ ক্ষেত্ৰতে এই কাৰ্য অসম্ভৱ হিচাপে পৰিগণিত হোৱাৰ ফলত স্বামীজনে ইয়াৰ চেষ্টাও নকৰে।
বহুসংখ্যক সংস্কৰণৰ মতে পুৰুষজন অবিবাহিত বা কেতিয়াবা বিপত্নীক হয় আৰু তেওঁৰ মাতৃয়ে হংসকন্যাৰ পোচাকযোৰ লুকুৱাই ৰাখে। পিছলৈ তেওঁক সেই পোচাক ওভতাই দিবলৈ পতিয়ন নিয়াই অথবা বাধ্য কৰি হংসকন্যাই পলায়ন কৰে।
বৈকল্পিক আৰম্ভণি
ৰোমানিয়াৰ লোককথাবিদ মাৰ্কু বেজাই এই কাহিনীৰ দুই বৈকল্পিক আৰম্ভণিৰ প্ৰতি দৃষ্টি আকৰ্ষণ কৰে। তাৰে প্ৰথমটোৰ মতে, সাতটা শুকুলা চৰায়ে ৰজাৰ বাগিছাৰ পৰা সোণালী আপেল চুৰ কৰে বা শইচৰ পথাৰত উপদ্ৰৱ চলায়। জাৰ্মানীৰ 'সোণালী চৰাই' শীৰ্ষক সাধুৰ সৈতে ইয়াৰ মিল দেখা পোৱা যায়। দ্বিতীয়টোৰ মতে, কাহিনীৰ নায়কে এটা সঁ‌চাৰ কাঠি লাভ কৰে আৰু গৰাকীৰ ইচ্ছাৰ বিৰুদ্ধে হংসকন্যাহঁ‌তে স্নান কৰি থকা এক নিষিদ্ধ কোঠাৰ দুৱাৰ খোলে।
জাৰ্মান ভেল্কিৰিৰ আখ্যান
জাৰ্মান আখ্যান অনুসৰি হংসকন্যাৰ চৰিত্ৰটো একাধিক ভেল্কিৰিৰ (Valkyrie) সৈতে জড়িত। জেকব গ্ৰীমে এই বৈশিষ্ট্যৰ বিষয়ে তেওঁৰ 'ডাচ্চ মাইথ'লোজী' শীৰ্ষক গ্ৰন্থত উল্লেখ কৰিছে। গোলকীয় আখ্যান অনুসৰি যাদুকৰী ৰাজহংস সদৃশ পোচাকৰ সহায়ত তেওঁলোকে ৰূপ সলনি কৰে।
পুৰাতন কাল আৰু মূল
বিশ্বৰ বিভিন্ন দূৰৱৰ্তী সংস্কৃতিত (যেনে ছেম'য়েদিক আৰু থলুৱা আমেৰিকান) বিস্তৃত ৰূপত বিদ্যমান হোৱালৈ লক্ষ্য ৰাখি হংসকন্যাৰ কাহিনীৰ প্ৰাচীনত্ব বা পুৰাতন কাল সম্বন্ধে উনবিংশ শতিকাত ছেবিন বেৰিং গোল্ডে মত আগবঢ়াইছে যে ইয়াৰ ব্যুৎপত্তিৰ কাল ইণ্ডো-ইউৰোপীয়ান ভাষা পৰিয়ালৰ মূল প্ৰটো-ইণ্ডো-ইউৰোপীয়ান ভাষাৰ পৃথক্কৰণৰো আগৰ। আনকি এই কাহিনীৰ ব্যুৎপত্তিৰ কাল ইয়াৰো আগৰ হোৱাৰ সম্ভাৱনা আছে। চাৰ্লছ হেনৰী টাওনিয়ে সোমদেৱে ৰচনা কৰা কথাসৰিৎসাগৰৰ অনুবাদত ব্যাখ্যা আগবঢ়াইছে যে এই লোককথাৰ উৎপত্তি হৈছিল প্ৰাচীন সংস্কৃত সাহিত্যত। এই ধাৰণাটো কালক্ৰমত মধ্যপ্ৰাচ্য পায়গৈ আৰু তাৰপৰা ই ইউৰোপলৈয়ো সম্প্ৰসাৰিত হয়।
আৰ্থাৰ থমাছ হেট্টোৱে আন এটা ধাৰণাৰো সমৰ্থন আগবঢ়াইছে। চৰিত্ৰ আৰু কাহিনীটো অধ্যয়ন কৰোঁ‌তে তেওঁ ৰাজহাঁ‌হ, বগলী আৰু অন্যান্য জলজ পক্ষীৰ পৰিভ্ৰমণৰ সৈতে সম্পৰ্ক থকা উত্তৰ-মেৰুস্থানীয় ইউৰেছিয়া আৰু আমেৰিকাৰ এক ঠাইৰ বিষয়ে যুক্তি দৰ্শাইছে।
লোট মোটজে মন্তব্য কৰে যে হংসকন্যাৰ কাহিনীটো উত্তৰ-ইউৰেছিয়াৰ অধিবাসীসকলৰ প্ৰাথমিক ভেঁ‌টিটোতে নিহিত হৈ আছে য'ত জলজ পক্ষীসমূহ গুৰুত্বপূৰ্ণ। তেওঁ যুক্তি দৰ্শায় যে উত্তৰ মেৰুৰ অৰ্থনৈতিক ব্যৱস্থাটোৰ অন্তৰ্ভুক্ত অঞ্চলসমূহৰ যিবোৰ ঠাইত জলজ পক্ষীসমূহে সমুদায়টোৰ অৰ্থনৈতিক ক্ষেত্ৰখনলৈ অৱদান আগবঢ়ায় তেনে ঠাইৰ নিবাসীসকলৰ লোককথাত হংসকন্যাৰ উপস্থিতি দেখা যায়।
ভাৰতৰ লোককথা
ভাৰতীয় মৌখিক আৰু লিখিত সাহিত্যত কোনো মানৱে দেৱকন্যাৰ বস্ত্ৰ হৰি নিয়াৰ ঘটনা অপৰিচিত নহয়।
হংসকন্যাৰ ধাৰণাটো হিন্দুধৰ্মৰ অপ্সৰাসকলৰ সৈতে জড়িত। তেওঁলোকে স্বৰ্গলোক বা তেওঁলোকৰ অন্যান্য স্বৰ্গীয় নিবাসৰ পৰা মৰ্ত্যৰ কোনো জলধাৰাত স্নান কৰিবলৈ আহে। উৰ্বশী আৰু পুৰুৰবাৰ আখ্যানটো এনে লোককথাৰ এক অন্যতম উদাহৰণ।  লোককথাবিদ এডৱিন ছিডনি হাৰ্টলেণ্ডে সূত্ৰ হিচাপে উল্লেখ কৰা আন এটা কাহিনীত পাঁ‌চগৰাকী অপ্সৰা যাদুকৰী ৰথত আৰোহণ কৰি অৰণ্যলৈ স্নান কৰিবৰ বাবে আহে।
ছত্তিশগড়ৰ এক লোকগীতত বকাৱলী নামৰ ইন্দ্ৰৰ এগৰাকী দুহিতাৰ কথা উল্লেখ আছে। 'মালিনী বকাৱলীৰ বিলাপ' শীৰ্ষক লোকগীতটিত লখিয়া নামৰ এজন লোকে এগৰাকী সাধুৰ মুখেৰে বকাৱলীকে ধৰি ইন্দ্ৰৰ সাতগৰাকী দুহিতাই হ্ৰদত স্নান কৰাৰ ভূ পায়।
দ্ৰাবিড় ভাষাৰ এক কাহিনীত জগতলপ্ৰতাপ নামৰ এজন ৰাজকুমাৰ অৰণ্যৰ মাজৰ এখন উদ্যানত ইন্দ্ৰৰ জীয়ৰী আৰু তেওঁৰ পৰিচাৰিকাসকলৰ সৈতে মুখামুখি হয়। নাটেছা শাস্ত্ৰীৰ 'দ্য দ্ৰাবিড়িয়ান নাইটছ এণ্টাৰটেইনমেণ্ট'ৰ দ্বিতীয় কাহিনীটোত এপাহ বিশেষ ফুলৰ সন্ধান কৰোঁতে ৰাজকুমাৰে দৈৱিক কুমাৰী এগৰাকীৰ পৰা বস্ত্ৰ চুৰি কৰাৰ বৰ্ণনা দিয়া হৈছে।
চাওঁ‌তালী উৎসৰ পৰা সংগৃহীত এক লোককথাত ('ছাগলীৰখীয়া তোৰিয়া আৰু সূৰ্যৰ জীয়ৰী') সূৰ্যৰ দুহিতাসকল মকৰাজালত উঠি মৰ্ত্যলৈ নামি আহে আৰু ছাগলীৰখীয়া তোৰিয়াক তেওঁলোকৰ সৈতে জলকেলি কৰিবলৈ আহ্বান জনায়। তোৰিয়াই কোনে কিমান সময়ৰ বাবে পানীত ডুব মাৰি থাকিব পাৰে তাকে চোৱা অচিলাৰে তেওঁলোকক পানীত ডুব মাৰি থাকিবলৈ ছলাহী কথাৰে পতিয়ন নিয়ায়। তেওঁলোকে বুৰ মাৰিলত তোৰিয়াই তেওঁৰ মানত আটাইতকৈ সুন্দৰী যুৱতীগৰাকীৰ বস্ত্ৰ চুৰি কৰি ঘৰলৈ পলায়ন কৰে।
বঙালী সাধু 'দিনাজপুৰ'ত শিৱ দাস নামৰ এজন ৰাজকুমাৰক সপোনত দেখা দিয়া এগৰাকী ৰমণীৰ কথা কোৱা হৈছে। এজন ঋষিৰ মুখেৰে ৰাজকুমাৰে সম্ভেদ পায় যে পূৰ্ণিমাৰ নিশা পাঁ‌চগৰাকী অপেশ্বৰী এটা পুখুৰীত গা ধুবলৈ আকাশৰ পৰা নামি আহিব। তাৰেই এগৰাকী হৈছে সপোনত তেওঁ দেখা পোৱা তিলোত্তমা নামৰ ৰমণী।
কাৰ্বিসকলৰ এক লোকসাধুৰ মতে এজন লোকৰ নুমলীয়া পুত্ৰ শৰত কোঁ‌ৱৰ ছজন ককায়েক আৰু দেউতাকৰ পৰা মৃত্যুৰ ভাবুকি পাই ঘৰৰ পৰা পলাই যায় আৰু এগৰাকী বৃদ্ধাৰ ঘৰত আশ্ৰয় লয়। গা ধুবলৈ যাওঁ‌তে কোঁ‌ৱৰক নদীৰ উজনিৰ ফালে যাবলৈ হাক দিয়া স্বত্বেও তেওঁ উজনিৰ দিশে গমণ কৰে। তেওঁ সেই ঠাইত স্বৰ্গৰাজৰ ছগৰাকী কন্যাই অৱতৰণ কৰি নিৰাভৰণ হৈ স্নান কৰা দেখা পায়।
উৎস সম্পৰ্কে অজ্ঞাত 'আতৰ বেঁ‌চোতাৰ জীয়ৰী' নামৰ এক ভাৰতীয় সাধুকথাত ৰাজকুমাৰৰ পত্নীয়ে আঙুঠিটো খুজি লৈ অজানা ঠাইলৈ উৰা মাৰে। বেজাৰত ম্ৰিয়মাণ হৈ ৰাজকুমাৰে গোটেই পৃথিৱী চলাথ কৰে আৰু এজন বৃদ্ধ তপস্বীক লগ পায়। তপস্বীয়ে তেওঁক কয় যে পূৰ্ণিমাৰ নিশা ৰাজকুমাৰৰ পত্নী তেওঁৰ লিগিৰীসকলৰ সৈতে দেৱলোকৰ পৰা পৃথিৱীৰ হ্ৰদলৈ নামি আহিব আৰু তেওঁ নিজৰ পত্নীৰ গাৰ চাদৰখন হাত কৰিব লাগিব।
'কাঠকটীয়া আৰু সাত পৰী' নামৰ অন্য এটা সাধুত এজন কাঠকটীয়াই অৰণ্যত কামৰ পৰা ক্ষন্তেক জিৰণি লওঁতেই সাতগৰাকী পৰীয়ে এটা নাদৰ পাৰত গা ধুই থকা দেখা পায়। তেওঁ পৰীকেইগৰাকীৰ বস্ত্ৰ চুৰ কৰে আৰু তেওঁ বিয়া কৰাব বিচৰা এগৰাকী ৰাণীক আহ্লাদিত কৰাৰ উপায় বিচাৰে।
তথ্য সংগ্ৰহ
শ্ৰেণী:লোককথাৰ জীৱ
নিউৰালিংক
নিউৰালিংক কৰ্পোৰেছন (Neuralink Corporation) হৈছে এটা স্নায়ু'প্ৰযুক্তিবিদ্যা (neurotechnology) কোম্পানী, যিয়ে মগজুত সংৰোপন কৰিব পৰা মগজু-যন্ত্ৰ আন্তঃপৃষ্ঠ(brain–machine interface) নিৰ্মাণ কৰি আছে৷ ইয়াৰ প্ৰতিষ্ঠাতা হৈছে ইলন মাস্ক্ আৰু অন্যান্যসকল৷ কোম্পানীৰ প্ৰধান কাৰ্যালয়টো আছে আমেৰিকা যুক্তৰাষ্ট্ৰৰ কেলিফৰ্ণিয়াস্থিত পায়'নিয়েৰ বিল্ডিঙত৷ ২০১৬ চনত নিউৰালিংকে পোনপ্ৰথমবাৰৰ বাবে আত্মপ্ৰকাশ কৰে আৰু ২০১৭ চনৰ মাৰ্চত ৰাজহুৱাভাৱে নিজৰ পৰিচয় দাঙি ধৰে৷
প্ৰতিষ্ঠাকালৰে পৰা এই কোম্পানীটোৱে বহুকেইখন বিশ্ববিদ্যালয়ৰ খ্যাতনামা আৰু উচ্চমানসম্পন্ন স্নায়ুবিজ্ঞানীক নিযুক্ত কৰিছে ৷ ২০১৯ চনৰ জুলাই পৰ্যন্ত, এই কোম্পানীয়ে ১৫৮ মিলিয়ন ডলাৰৰ পুঁজি (ইয়াৰে ১০০ মিলিয়ন ডলাৰ মাস্কৰ) লাভ কৰিছে আৰু প্ৰায় নবৈগৰাকী কৰ্মকৰ্তাক নিয়োগ কৰিছে৷ সেইখিনি সময়ত নিউৰালিংকে ঘোষণা কৰিছিল যে, ৪-৬ মাইক্ৰ'মিটাৰ (μm) প্ৰস্থৰ তেনেই পাতল সূতাৰ দৰে আহিলা মগজুত সংৰোপন কৰিব পৰা এবিধ "চিলাই যন্ত্ৰ-সদৃশ"এটা সঁজুলি নিৰ্মাণত তেওঁলোক ব্যস্ত হৈ আছে৷ )  তেওঁলোকে ১,৫০০ ডাল ইলেকট্ৰডৰ দ্বাৰা গৱেষণাগাৰৰ নিগনিৰ তথ্য পঢ়িব পৰা এটা বিশেষ প্ৰণালী প্ৰদৰ্শন কৰে৷  ২০২০ চনত তেওঁলোকে মানুহৰ ওপৰতো পৰীক্ষা সম্পন্ন কৰাৰ আশা কৰিছিল যদিও সেই সম্ভাৱনাক ২০২১ চনলৈ পিছুৱাই দিয়া হয়৷ ২০২২ চনৰ জানুৱাৰী মাহত নিউৰালিংকে এজন পৰীক্ষণ সঞ্চালক নিয়োগ কৰিছে ৷ তেওঁলোকে অচিৰেই মানুহৰ ওপৰত এই প্ৰযুক্তিৰ সম্পৰীক্ষা চলাব৷
এমআইটি টেকন'ল'জি ৰিভিউকে ধৰি বহুকেইগৰাকী স্নায়ুবিজ্ঞানী আৰু প্ৰকাশনে এই প্ৰযুক্তিৰ লগত জড়িত হৈ থকা ইলন মাস্কৰ দাবীসমূহক সমালোচনা কৰিছে৷
অৱলোকন
২০১৭ চনৰ এপ্ৰিলত নিউৰালিংকে ঘোষণা কৰিলে যে, তেওঁলোকে হ্ৰস্বম্যাদী সময়ত আঘাতপ্ৰাপ্ত মানৱ-মগজুৰ নিৰ্মূল কৰাৰ উদ্দেশ্যে কাম কৰি আছিল আৰু পৰৱৰ্তী সময়ত মানুহ সংবৰ্ধনকৰণ (human enhancement) আছিল তেওঁলোকৰ অন্তিম লক্ষ্য৷ ইয়াক কেতিয়াবা কোৱা হয় ৰূপান্তৰবাদ(transhumanism) লেইন এম. বেংকছ লিখিত দ্য কালছাৰ শীৰ্ষক দহটা খণ্ডৰ এখন উপন্যাসত অন্তৰ্ভুক্ত কাল্পনিক ব্ৰহ্মাণ্ডখনত থকা নিউৰেল লেচ নামৰ কল্প-বিজ্ঞানধৰ্মী ধাৰণাটোৱে মাস্কৰ মনত এই দিশটোৰ প্ৰতি আংশিকভাৱে আগ্ৰহ জন্মালে বুলি জানিবলৈ দিছিল৷
মাস্কে নিউৰেল লেচক "কৰ্টেক্সৰ ওপৰৰ ডিজিটেল স্তৰ" হিচাপে সংজ্ঞায়িত কৰিছিল যি বিস্তৃত ট্ৰেপেনেচন বা অস্ত্ৰোপচাৰ অন্তৰ্ভুক্তিক বুজাব নোৱাৰে কিন্তু যথাৰ্থভাৱে শিৰা বা ধমনীৰ মাজত এটা সংৰোপনক বুজাব। মাস্কে ব্যাখ্যা কৰিলে যে ইয়াৰ দীৰ্ঘম্যাদী লক্ষ্য হৈছে "কৃত্ৰিম বুদ্ধিমত্তাৰ লগত একত্ৰিত হোৱা'', ইয়াক মাস্কে মানৱ জাতিৰ বাবে অস্তিত্বজনিত শংকা হিচাপে নিৰীক্ষণ কৰিছে, যদিহে ই আমাৰ অগোচৰে থাকি যায়৷
২০২০ চন পৰ্যন্ত নিউৰালিংকৰ মুখ্য কাৰ্যালয় অৱস্থিত হৈ আছে ছান ফ্ৰান্সিকোৰ মিছন ডিস্ট্ৰিক্টত থকা পায়'নিয়ৰ বিল্ডিঙত, অপেন এইআৰ সৈতে৷ এইটো কোম্পানীও মাস্কেই প্ৰতিষ্ঠা কৰিছিল ৷ জাৰেড বিৰখল হৈছে মাস্কৰ পাৰিবাৰিক কাৰ্যালয়ৰ মুৰব্বী৷ তেওঁক ২০১৮ চনত কোম্পানীৰ মুখ্য কাৰ্যবাহী বিষয়া, মুখ্য কাৰিকৰী বিষয়া আৰু নিউৰালিংকৰ অধ্যক্ষ হিচাপে নিযুক্তি দিয়া হৈছিল৷ ২০১৮ চনৰ ছেপ্টেম্বৰ পৰ্যন্ত, মাস্ক নিউৰালিংকৰ গৰিষ্ঠ স্বত্বাধিকাৰী হৈ পৰে যদিও কোনোধৰণৰ কাৰ্যবাহী পদ অধিকাৰ নকৰে৷
২০২০ চনৰ আগষ্ট পৰ্যন্ত, প্ৰতিষ্ঠাপক আঠগৰাকী ব্যক্তিৰ মাত্ৰ তিনিগৰাকীহে কোম্পানীত থাকে ৷ এই কথা সদৰী কৰিছিল 'ষ্টেট নিউজ' নামৰ ৱেবছাইটৰ এটা প্ৰতিবেদনে, য'ত কোৱা হৈছিল যে-নিউৰালিংকত কেতবোৰ অভ্যন্তৰীন সংঘাতৰ সূচনা হৈছে য'ত "খৰতকীয়া সময়সীমাৰ লগত বিজ্ঞানৰ মন্থৰ আৰু ক্ৰমবৰ্ধমান গতিৰ সংঘৰ্ষ হৈছে৷ "
২০২১ চনৰ এপ্ৰিলত নিউৰালিংকে নিউৰালিংক সংৰোপনৰ সহায়ত পং নামৰ কম্পিউটাৰ খেল খেলা এটা বান্দৰ প্ৰদৰ্শন কৰে৷ ২০০২ চনৰ পৰাই এই প্ৰযুক্তি আছিল যদিও বিজ্ঞানীসকলে সংৰোপনটোক তাঁৰবিহীন কৰাৰ বাবে আৰু সংৰোপিত ইলেকট্ৰডৰ সংখ্যা বঢ়োৱাৰ বাবে তাক স্বীকৃতি দিয়ে৷
২০২১ চনৰ মে' মাহত সহ-প্ৰতিষ্ঠাপক আৰু অধ্যক্ষ মেক্স হোডাকে ঘোষণা কৰিলে যে-তেওঁ এই কোম্পানীৰ লগত এতিয়া আৰু কাম নকৰে৷
ৰামসেতু
ভূতাত্ত্বিক গঠন
ৰাম সেতু হৈছে এক প্ৰাকৃতিক গঠন, যিটো পলসুৱা শিল, চূণশিল আৰু বেলেগ বেলেগ শিলৰ সঞ্চয়ৰ ফলত সৃষ্টি হৈছে, যিবোৰ লাখ লাখ বছৰ ধৰি ঢৌ, সোঁত আৰু জোৱাৰ-ভাটাৰ দ্বাৰা জমা হৈ আহিছে। প্ৰায় ৩০ কিলোমিটাৰ দৈৰ্ঘ্যৰ এই দলংখনৰ প্ৰস্থ ৩ কিলোমিটাৰৰ পৰা ৩০ মিটাৰলৈকে। প্ৰায় ৫,০০০ বছৰ আগতে যোৱা বৰফ যুগত ইয়াৰ গঠন হৈছিল বুলি অনুমান কৰা হৈছে যেতিয়া সাগৰৰ জলপৃষ্ঠ কম আছিল, আৰু অঞ্চলটো পানীৰ ওপৰত আছিল।
ধৰ্মীয় তাৎপৰ্য্য
হিন্দুসকলৰ বাবে ৰাম সেতুৰ ধৰ্মীয় তাৎপৰ্য অতি বেছি, যিসকলে বিশ্বাস কৰে যে ইয়াক ভগৱান ৰাম আৰু তেওঁৰ বান্দৰ আৰু ভালুকৰ সৈন্যই সাগৰ পাৰ হৈ লংকা পোৱাৰ বাবে নিৰ্মাণ কৰিছিল। ৰামায়ণ মতে সীতাক অপহৰণ কৰা ৰাৱণৰ পৰা উদ্ধাৰ কৰিবলৈ বান্দৰ দেৱতা হনুমান আৰু তেওঁৰ সৈন্যৰ সহায়ত ভগৱান ৰামে এই দলং নিৰ্মাণ কৰিছিল। ৰাম সেতুৰ কাহিনী প্ৰজন্মৰ পিছত প্ৰজন্ম ধৰি চলি আহিছে, বহু হিন্দুৰ মতে ই ভগৱান ৰামৰ ঐশ্বৰিক শক্তি আৰু অশুভৰ ওপৰত ভালৰ জয়ৰ প্ৰতীক।
বিতৰ্ক
২০০৭ চনত ভাৰত চৰকাৰে যাত্ৰাৰ সময় আৰু খৰচ কমোৱাৰ বাবে দলঙৰ মাজেৰে জাহাজ চলাচলৰ খাল খননৰ প্ৰকল্পৰ প্ৰস্তাৱ আগবঢ়াইছিল। এই প্ৰকল্পৰ বিৰোধিতা কৰি পৰিৱেশবিদ আৰু ধৰ্মীয় সংগঠনৰ বিৰোধিতা কৰা হয় আৰু তেওঁলোকে দাবী কৰে যে ইয়াৰ দ্বাৰা এটা পবিত্ৰ স্থান ধ্বংস হ’ব আৰু এই দলংখন ভগৱান ৰামে নিৰ্মাণ কৰা মানৱসৃষ্ট গঠন বুলি দাবী কৰে। এই বিতৰ্কই শিখৰত উপনীত হয় যেতিয়া এদল বিজ্ঞানীয়ে দলংখন গঠনত মানুহৰ হস্তক্ষেপৰ প্ৰমাণ পোৱা বুলি দাবী কৰে।
বৈজ্ঞানিক অধ্যয়ন
ৰাম সেতুৰ উৎপত্তি নিৰ্ণয়ৰ বাবে কেইবাটাও বৈজ্ঞানিক অধ্যয়ন কৰা হৈছে। ২০০৩ চনত ভাৰতীয় ভূতাত্ত্বিক জৰীপ সংস্থাই এক জৰীপ চলাইছিল, য’ত এই দলংখন প্ৰাকৃতিক গঠন বুলি অনুমান কৰা হৈছিল। ২০০৭ চনত নেশ্যনেল ৰিম’ট চেন্সিং চেণ্টাৰ (NRSC)ৰ বিজ্ঞানীৰ এটা দলে উপগ্ৰহৰ চিত্ৰ ব্যৱহাৰ কৰি এক অধ্যয়ন চলাই এই দলংখন বালি আৰু শিলৰ গঠনেৰে গঠিত বুলি জানিব পাৰিছিল যিবোৰ প্ৰাকৃতিক প্ৰক্ৰিয়াৰ দ্বাৰা সৃষ্টি হ’ব পাৰিলেহেঁতেন। ২০১৭ চনত ভাৰতৰ চেন্নাইৰ আন্না বিশ্ববিদ্যালয়ৰ চেণ্টাৰ ফৰ ক’ষ্টেল জ’ন মেনেজমেণ্ট এণ্ড ৰিচাৰ্চৰ বিজ্ঞানীৰ এটা দলে এক অধ্যয়ন চলাই ৰাম সেতুৰ প্ৰাকৃতিক উৎপত্তি নিশ্চিত কৰে।
সংৰক্ষণৰ প্ৰচেষ্টা
ৰাম সেতু এক গুৰুত্বপূৰ্ণ পৰিৱেশ ক্ষেত্ৰ আৰু ইয়াত কেইবাবিধো সাগৰীয় জীৱৰ বাসস্থান। শেহতীয়া বছৰবোৰত দলংখন আৰু ইয়াৰ চাৰিওফালৰ পৰিৱেশ তন্ত্ৰ সংৰক্ষণৰ প্ৰচেষ্টা চলিছে। ২০০৭ চনত ভাৰত চৰকাৰে জনসাধাৰণৰ প্ৰতিবাদৰ প্ৰতি সঁহাৰি জনাই দলঙৰ মাজেৰে জাহাজ চলাচলৰ খাল খননৰ পৰিকল্পনা পৰিত্যাগ কৰে। ২০১৯ চনত তামিলনাডু চৰকাৰে দলঙৰ জৈৱ বৈচিত্ৰ্য ৰক্ষাৰ বাবে এখন সামুদ্ৰিক উদ্যান সৃষ্টিৰ প্ৰস্তাৱ আগবঢ়াইছিল।
চেনাবৰ সোঁত
চেনাবৰ সোঁত (Senabor Xoot) হৈছে অসমৰ সাহিত্যিক, ঔপন্যাসিক মামণি ৰয়ছম গোস্বামীৰ দ্বাৰা লিখিত এখনি উপন্যাস। উল্লেখযোগ্য যে এইখন তেখেতৰ প্ৰথম উপন্যাস। উপন্যাসখন ১৯৭২ চনত প্ৰকাশিত হৈছিল। ১৯৬৪ চনৰ পৰা তেখেতে অসমীয়া দৈনিক কাকত দৈনিক অসমত ধাৰাবাহিকভাৱে এই উপন্যাসখন লিখি আছিল।
ঔপন্যাসিকাৰ চমু পৰিচিতি
মামণি ৰয়ছম গোস্বামী (১৯৪২-২০১১) হৈছে জ্ঞানপীঠ বঁটা বিজয়ী অসমীয়া সাহিত্যিক। তেখেতৰ প্ৰকৃত নাম আছিল ইন্দিৰা গোস্বামী। তেখেতে মাতৃভাষা অসমীয়াৰ উপৰিও ইংৰাজী ভাষাতো সাহিত্যকৃতি সৃষ্টি কৰিছিল। ৰামায়ণী সাহিত্যৰ গৱেষক হিচাপে মাধৱ কন্দলীৰ ৰামায়ণৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগত অধ্যাপিকা স্বৰূপে অৱসৰ গ্ৰহণ কৰিছিল। গল্পকাৰ হিচাবে আত্মপ্ৰকাশ কৰা ড॰ গোস্বামীৰ ৰচনাৰ ভিতৰত উল্লেখযোগ্য উপন্যাস হৈছে অহিৰণ, চেনাবৰ সোঁত, নীলকণ্ঠী ব্ৰজ, মামৰে ধৰা তৰোৱাল, তেজ আৰু ধূলিৰে ধূসৰিত পৃষ্ঠা, দঁতাল হাতীৰ উঁয়ে খোৱা হাওদা, আধা লেখা দস্তাবেজ, সংস্কাৰ, উদয়ভানুৰ চৰিত্ৰ ইত্যাদি। তেখেতে ১৯৮২ চনত সাহিত্য অকাডেমি বঁটা আৰু ২০০০ চনত ভাৰতীয় জ্ঞানপীঠ বঁটা লাভ কৰিছিল। তেখেত ভাৰতৰ প্ৰথম Principal Prince Claus Laureate (২০০৮) আছিল।
গ্ৰন্থখনৰ চমু বিৱৰণ
উপন্যাসখনত ব্যক্তিগত খণ্ডত কৰ্মৰত শ্ৰমিকসকলৰ জীৱন-ধাৰণৰ এক চিত্ৰ অংকন কৰা হৈছে। চেনাব নৈৰ ওপৰত নিৰ্মাণ কৰিবলৈ ওলোৱা এখন দলঙৰ নিৰ্মাণ কৰ্তৃপক্ষ আৰু তাৰ শ্ৰমিক পক্ষৰ মাজত সূত্ৰপাত হোৱা সংঘাত আৰু শোষণ এই উপন্যাসখনৰ মূল আধাৰ।
তথ্য সংগ্ৰহ
শ্ৰেণী:অসমীয়া গ্ৰন্থ শ্ৰেণী:অসমীয়া উপন্যাস
জনতা পাৰ্টি
জনতা পাৰ্টি (Janata Party) ভাৰতৰ এটা ৰাজনৈতিক দল আছিল। প্ৰধানমন্ত্ৰী ইন্দিৰা গান্ধীয়ে বলবৎ কৰা ১৯৭৫ৰ পৰা ১৯৭৭লৈ চলা জৰুৰীকালীন অৱস্থাৰ বিৰোধ কৰা ৰাজনৈতিক দলবোৰৰ একত্ৰীকৰণেৰে এই দলটো গঠন কৰা হৈছিল। ১৯৭৭ৰ সাধাৰণ নিৰ্বাচনত জনতা পাৰ্টিয়ে ইন্দিৰা কংগ্ৰেছক পৰাজিত কৰি মোৰাৰজী দেশাইৰ প্ৰধানমন্ত্ৰিত্বত স্বাধীন ভাৰতৰ প্ৰথম অকংগ্ৰেছী চৰকাৰ গঠন কৰে।
প্ৰেক্ষাপট
সমাজবাদী নেতা ৰাজ নাৰায়ণে ১৯৭১ চনত ৰায়বেৰেলি লোকসভা সমষ্টিৰ তেওঁৰ প্ৰতিদ্বন্দ্বী প্ৰাৰ্থী ইন্দিৰা গান্ধীয়ে ১৯৭১ৰ সাধাৰণ নিৰ্বাচনত অসৎ পন্থাৰে জয়লাভ কৰা বুলি গোচৰ তৰিছিল। এলাহাবাদ উচ্চ ন্যায়ালয়ত গান্ধী দোষী সাব্যস্ত হয় আৰু ন্যায়ালয়ে ৰায়বেৰেলিৰ পৰা ৰাজ নাৰায়ণক বিজয়ী হোৱা বুলি ৰায় দিয়ে। লগতে পৰৱৰ্তী ৬ বছৰত গান্ধীয়ে কোনো নিৰ্বাচনত প্ৰতিদ্বন্দিতা কৰিব নোৱাৰিব বুলি ন্যায়ালয়ে প্ৰতিবন্ধকতা আৰোপ কৰে। অৰ্থনৈতিক অনগ্ৰসৰতা, দুৰ্নীতি আৰু ন্যায়ালয়ৰ দ্বাৰা গান্ধী দোষী সাব্যস্ত হোৱা বিভিন্ন পৰিঘটনাৰ ফলস্বৰূপে কংগ্ৰেছ চৰকাৰখনৰ বিৰূদ্ধে দেশ জুৰি প্ৰবল বিৰোধে গা কৰি উঠিছিল। ক্ষমতাত তিকি থাকিবলৈ, ৰাষ্ট্ৰীয় সুৰক্ষা বিপৰ্যস্ত হোৱাৰ যুক্তি দেখুৱাই গান্ধীয়ে ১৯৭৫ৰ ২৫ জুনৰ দিনা জৰুৰীকালীন অৱস্থাৰ বলবৎ কৰে। লগেলগে প্ৰেছৰ ওপৰত চেঞ্চৰশ্বিপ আৰম্ভ হ’ল, নিৰ্বাচন পিছুৱাই দিয়া হ’ল আৰু ধৰ্মঘট, জনসমাবেশ নিষিদ্ধ কৰা হ’ল। বিৰোধী নেতা, যেনে জীৱতৰাম কৃপালিনী, জয়প্ৰকাশ নাৰায়ণ, চন্দ্ৰ শেখৰ, বিজু পাটনায়ক, অটল বিহাৰী বাজপায়ী, লালকৃষ্ণ আদৱানী, ৰাজ নাৰায়ণ, সত্যেন্দ্ৰ নাৰায়ণ, ৰমানন্দ মিশ্ৰ, মোৰাৰজী দেশাই আৰু অন্যান্য বহুতো ৰাজনৈতিক কৰ্মীক কাৰাগাৰলৈ নিক্ষেপ কৰা হ’ল। ১৯৭৭ৰ জানুৱাৰীত হঠাৎ জৰুৰীকালীন অৱস্থা উঠাই লোৱা হ’ল আৰু মাৰ্চ মাহত সাধাৰণ নিৰ্বাচন অনুষ্ঠিত হোৱাৰ ঘোষণা কৰা হ’ল। কংগ্ৰেছ (ও), ভাৰতীয় জনসংঘ, ভাৰতীয় লোকদল তথা গান্ধী নেতৃত্বাধীন কংগ্ৰেছ (আৰ)-ৰ দলত্যাগী ৰাজনীতিকসকলে জনতা পাৰ্টি গঠন কৰে আৰু বৃহৎ ব্যৱধানত ইন্দিৰা কংগ্ৰেছক পৰাজিত কৰে। ইন্দিৰা গান্ধী আৰু তেওঁৰ কনিষ্ঠ পুত্ৰ সঞ্জয় গান্ধী– দুয়ো নিৰ্বাচনত পৰাজিত হয়।
জনতা নেতৃত্বাধীন নতুন চৰকাৰে জৰুৰীকালীন সময়ৰ বহুতো আদেশ ৰদ কৰে আৰু জৰুৰীকালীন অৱস্থাত চলোৱা উৎপীড়নৰ চৰকাৰী তদন্ত আৰম্ভ কৰে। যদিও কেইবাটাও গুৰুত্বপূৰ্ণ বৈদেশিক নীতি আৰু অৰ্থনৈতিক সংস্কাৰৰ চেষ্টা কৰা হৈছিল, নিৰন্তৰ দলীয় সংঘাত আৰু আদৰ্শগত পাৰ্থক্যই জনতা চৰকাৰক ৰাষ্ট্ৰীয় সমস্যাবোৰ কাৰ্যকৰীভাৱে সমাধান কৰিবলৈ অক্ষম কৰি তুলিছিল। ১৯৭৯ চনৰ মাজভাগলৈ প্ৰধানমন্ত্ৰী মোৰাৰজী দেশায়ে পদত্যাগ কৰিবলৈ বাধ্য হয়। তেওঁৰ পিছত চৌধুৰী চৰণ সিঙে প্ৰধানমন্ত্ৰী হিচাপে শপত লয় যদিও মিত্ৰজোঁটৰ অংশীদাৰসকলে সমৰ্থন প্ৰত্যাহাৰ কৰাত  সংসদীয় সংখ্যাগৰিষ্ঠতা বজাই ৰাখিবলৈ ব্যৰ্থ হয়। জনতা পাৰ্টিৰ অন্তৰ্দলীয় ৰাজনৈতিক যুঁজ-বাগৰ আৰু অকাৰ্যকৰ চৰকাৰৰ জনসাধাৰণ বিৰক্তিৰ উদ্ৰেক ঘটায় আৰু যাৰ বাবে ১৯৮০ৰ সাধাৰণ নিৰ্বাচনত ইন্দিৰা গান্ধী আৰু তেওঁৰ কংগ্ৰেছ (আই) দলৰ পুনৰুত্থান হয়। যদিও মূল জনতা পাৰ্টি খণ্ড-বিখণ্ড হৈ নাইকীয়া হৈ গ’ল, বৰ্তমানৰ বহুতো ৰাজনৈতিক দলৰ মাজেৰে ইয়াৰ উত্তৰাধিকাৰ প্ৰবাহিত হৈ আহিছে।
একত্ৰিত ৰাজনৈতিক দলবোৰ
নিম্লোক্ত দলবোৰৰ একত্ৰিকৰণৰ মাজেৰে জনতা পাৰ্টি গঠন কৰা হৈছিল।
বাহ্যিক শ্ৰেণী
শ্ৰেণী:ভাৰতৰ ৰাজনৈতিক দল
এলবাৰ্টা
এলবাৰ্টা (Alberta) কানাডাৰ তেৰখন প্ৰদেশ আৰু ভূখণ্ডৰ ভিতৰত অন্যতম। ই পশ্চিম কানাডাৰ অংশ আৰু তিনিখন প্ৰেৰি প্ৰদেশ (Canadian Prairies)ৰ ভিতৰত অন্যতম। এলবাৰ্টাৰ পশ্চিমে ব্ৰিটিছ কলম্বিয়া, পূবে ছাস্কাচেৱান, উত্তৰে উত্তৰ-পশ্চিম টেৰিটৰী (NWT) আৰু দক্ষিণে আমেৰিকা যুক্তৰাষ্ট্ৰৰ মন্টানা। প্ৰদেশখনৰ পূব অংশ গ্ৰেট প্লেইনছৰ বিস্তীৰ্ণ ভূমিৰে আৱৰি আছে, আনহাতে পশ্চিম অংশ ৰকি পৰ্বতমালাৰ সীমাৰেখাত আছে। প্ৰদেশখনৰ প্ৰধানকৈ আৰ্দ্ৰ মহাদেশীয় জলবায়ু যদিও বায়ুৰ শুষ্কতাৰ বাবে উষ্ণতাৰ দ্ৰুত পৰিৱৰ্তন ঘটে। মাজে মাজে চিনুক বতাহ (Chinook wind)ৰ বাবে পশ্চিম আলবাৰ্টাত ঋতুভিত্তিক উষ্ণতাৰ পৰিৱৰ্ত্তন কম দেখা যায়।
এলবাৰ্টা কানাডাৰ চতুৰ্থ বৃহত্তম আৰু চতুৰ্থ জনবহুল প্ৰদেশ। এই প্ৰদেশৰ জনসংখ্যা ৪,২৬২,৬৩৫ জন। এলবাৰ্টাৰ ৰাজধানী এডমন্টন (Edmonton), আনহাতে কেলগেৰী (Calgary) ইয়াৰ সৰ্ববৃহৎ চহৰ। এই দুখনেই এলবাৰ্টাৰ আটাইতকৈ ডাঙৰ মহানগৰ]। এলবাৰ্টাৰ আধাতকৈ অধিক লোক এডমন্টন বা কেলগেৰীত বাস কৰে।প্ৰদেশখনৰ চৰকাৰী ভাষা ইংৰাজী। ২০১৬ চনত এলবাৰ্টানসকলৰ ৭৬.০% এংলোফোন, ১.৮% ফ্ৰেংকোফোন আৰু ২২.২% এল'ফোন (allophone) আছিল।
এলবাৰ্টাৰ অৰ্থনীতি হাইড্ৰ'কাৰ্বন, পেট্ৰ'কেমিকেল উদ্যোগ, পশুধন আৰু কৃষিৰ ওপৰত ভিত্তি কৰি গঢ় লৈ উঠিছে। ১৯৪৭ চনত এলবাৰ্টাৰ লুডুক খাদ (Leduc No. 1 well)ত তেলৰ সন্ধান পোৱাৰ পিছৰ পৰা কানাডাৰ তেল আৰু গেছ উদ্যোগ এলবাৰ্টাৰ অৰ্থনীতিৰ এটা স্তম্ভ হিচাপে পৰিগণিত হৈছে । ইয়াৰ উপৰিও ই প্ৰদেশখনৰ পৰিচয়ৰ অংশ হৈ পৰিছে। এলবাৰ্টা হাইড্ৰ’কাৰ্বনেৰে সৰ্বাধিক সমৃদ্ধ প্ৰদেশ হোৱাৰ বাবে এই প্ৰদেশে কানাডাৰ তেল আৰু প্ৰাকৃতিক গেছৰ ৭০% যোগান ধৰে। ২০১৮ চনত এলবাৰ্টাৰ উৎপাদন আছিল ৩৩৮.২ বিলিয়ন (CAD), যি কানাডাৰ জিডিপিৰ ১৫.২৭%।
অতীতত এলবাৰ্টাৰ ৰাজনৈতিক পৰিৱেশ বাওঁপন্থী দল যেনে এলবাৰ্টা লিবাৰেল পাৰ্টি (Alberta Liberal Party) আৰু কৃষিকেন্দ্ৰিক এলবাৰ্টাৰ সংযুক্ত কৃষক (United Farmers of Alberta) আদি দল প্ৰভাৱশালী আছিল। বৰ্তমান এলবাৰ্টাক সাধাৰণতে ৰক্ষণশীল প্ৰদেশ হিচাপে ধৰা হয়। সোঁপন্থী এলবাৰ্টা ছ'চিয়েল ক্ৰেডিট পাৰ্টি (Alberta Social Credit Party) য়ে ১৯৩৫ চনৰ পৰা ১৯৭১ চনলৈ একেৰাহে কাৰ্যভাৰ গ্ৰহণ কৰাৰ পিছত কেন্দ্ৰীয় সোঁপন্থী প্ৰগ্ৰেছিভ কনজাৰ্ভেটিভ এছ'চিয়েচন অৱ আলবাৰ্টা (Progressive Conservative Association of Alberta)ই ১৯৭১ চনৰ পৰা ২০১৫ চনলৈকে কাৰ্যভাৰ গ্ৰহণ কৰে। এই দলেই কানাডাৰ ইতিহাসত প্ৰাদেশিক বা ফেডাৰেল পৰ্যায়ত চৰকাৰৰ আটাইতকৈ দীঘলীয়া সময় কাৰ্য্যকাল চলোৱা ৰাজনৈতিক দল।
কানাডাৰ অংশ হোৱাৰ আগতে এলবাৰ্টাত কেইবাটাও খিলঞ্জীয়া জাতি (First Nations) যেনে প্লেইন ইণ্ডিয়ান (Plain Indians) আৰু উডলেণ্ড ক্ৰী (Woodland Cree) আদি লোকে বসবাস কৰি আহিছিল। ইয়াৰ উপৰিও এই ভুখণ্ড ঐতিহাসিকভাৱে হাডছনছ বে কোম্পানী (Hudson's Bay Company) আৰু নৰ্থ ৱেষ্ট কোম্পানী (North West Company) নামৰ দুটা কোম্পানীয়ে নোমৰ ব্যৱসায় (Fur trade)ৰ বাবে ব্যৱহাৰ কৰিছিল। কানাডাৰ ডমিনিয়নে ১৮৭০ চনত নৰ্থ ৱেষ্ট টেৰীটৰীৰ অংশ স্বৰূপে এলবাৰ্টাৰ সমগ্ৰ ভূখণ্ড ক্ৰয় কৰে। ১৮০০ চনৰ শেষৰ ফালৰ পৰা ১৯০০ চনৰ আৰম্ভণিলৈ এলবাৰ্টালৈ বহু অনুপ্ৰৱেশকাৰীৰ আগমণ হয়। ঘেঁহু খেতি আৰু গৰু-ম’হৰ খেতিও এই প্ৰদেশত অতি লাভজনক হৈ পৰিল। ১৯০৫ চনত এলবাৰ্টা আইন গৃহীত হৈ এলবাৰ্টা প্ৰদেশৰ সৃষ্টি হয়। ১৯৪৭ চনত এই প্ৰদেশত বৃহৎ পৰিমাণৰ তেলৰ খাদ আৱিষ্কাৰ হয় আৰু ১৯৬৭ চনৰ পৰা তেলৰ উৎপাদন আৰম্ভ হয়।
এলবাৰ্টা প্ৰাকৃতিক সৌন্দৰ্য্য, জীৱাশ্মৰ সমৃদ্ধি আৰু গুৰুত্বপূৰ্ণ প্ৰকৃতি সংৰক্ষিত বনাঞ্চলৰ বাবে বিখ্যাত। এলবাৰ্টাত ছখন ইউনেস্কোৰ স্বীকৃতি প্ৰাপ্ত বিশ্ব ঐতিহ্য ক্ষেত্ৰ আছে: কানাডাৰ ৰকি মাউণ্টেন পাৰ্ক (Canadian Rocky Mountain Parks), ডাইনোছৰ প্ৰভিন্সিয়েল পাৰ্ক (Dinosaur Provincial Park), হেড-স্মাশ্বেড-ইন বাফেলো জাম্প (Head-Smashed-In Buffalo Jump), ৱাটাৰটন-গ্লেচিয়াৰ আন্তৰ্জাতিক শান্তি উদ্যান (Waterton-Glacier International Peace Park), উড বাফেলো ৰাষ্ট্ৰীয় উদ্যান (Wood Buffalo National Park) আৰু ৰাইটিং-অন-ষ্টোন প্ৰভিন্সিয়েল পাৰ্ক (Writing-on-Stone Provincial Park) । আন জনপ্ৰিয় স্থানসমূহৰ ভিতৰত অন্যতম হ'ল বেনফ ৰাষ্ট্ৰীয় উদ্যান (Banff National Park), এলক দ্বীপ ৰাষ্ট্ৰীয় উদ্যান (Elk Island National Park), জেছপাৰ ৰাষ্ট্ৰীয় উদ্যান (Jasper National Park), ৱাটাৰটন লেকছ ৰাষ্ট্ৰীয় উদ্যান (Waterton Lakes National Park), আৰু ড্ৰামহেলাৰ (Drumheller)।
ভৌগোলিক বিৱৰণ
thumb|629x629px|এলবাৰ্টাৰ চহৰ, নগৰ, পৌৰসভা জিলা (কাউন্টি) আৰু গ্ৰাম্য পৌৰসভাৰ সীমা, আৰু প্ৰাকৃতিক বৈশিষ্ট্য দেখুওৱা এক ভূ-প্ৰাকৃতিক মানচিত্ৰ ৬৬১,৮৪৮ বৰ্গ কিলোমিটাৰ (২৫৫,৫৪১ বৰ্গমাইল) মাটিকালিৰে এলবাৰ্টা ক্যুবেক, অন্টাৰিঅ’ আৰু ব্ৰিটিছ কলম্বিয়াৰ পিছত কানাডাৰ চতুৰ্থ বৃহত্তম প্ৰদেশ।
এলবাৰ্টাৰ দক্ষিণ সীমান্তত থকা ৪৯ নং সমান্তৰাল উত্তৰ (49th parallel north)-এ এই ৰাজ্যক আমেৰিকাৰ মন্টানা ৰাজ্যৰ পৰা পৃথক কৰিছে। তেনেদৰে ৬০ নং সমান্তৰাল উত্তৰে এলবাৰ্টাক উত্তৰ-পশ্চিম টেৰিটৰীৰ পৰা আৰু ১১০ নং মেৰিডিয়ান পশ্চিমে ইয়াক ছাস্কাচেৱান প্ৰদেশৰ পৰা পৃথক কৰিছে।
এই প্ৰদেশখন উত্তৰৰ পৰা দক্ষিণলৈ ১২২৩ কিলোমিটাৰ (৭৬০ মাইল) আৰু পূবৰ পৰা পশ্চিমলৈ ৬৬০ কিলোমিটাৰ (৪১০ মাইল) পৰ্য্যন্ত বিস্তৃত হৈ আছে। ইয়াৰ সৰ্বোচ্চ বিন্দু দক্ষিণ-পশ্চিম সীমান্তৰ ৰকি পৰ্বতমালাৰ মাউণ্ট কলম্বিয়াৰ শিখৰত ৩,৭৪৭ মিটাৰ (১২,২৯৩ ফুট) হোৱাৰ বিপৰীতে ইয়াৰ সৰ্বনিম্ন বিন্দু উত্তৰ-পূবৰ উড বাফেলো ৰাষ্ট্ৰীয় উদ্যান (Wood Buffalo National Park)ৰ স্লেভ নদীত ১৫২ মিটাৰ (৪৯৯ ফুট)।
দক্ষিণ-পূব অংশৰ ষ্টেপ (steppe)ৰ অৰ্ধশুষ্ক জলবায়ুৰ বাহিৰে এই প্ৰদেশখনৰ অন্য প্ৰান্তত জলসম্পদ পৰ্যাপ্ত। এলবাৰ্টাত সাঁতোৰ, মাছ ধৰা আৰু জল ক্ৰীড়াৰ বাবে ব্যৱহাৰ কৰা অসংখ্য নদী আৰু হ্ৰদ আছে। ইয়াৰ ভিতৰত উড বাফেলো ৰাষ্ট্ৰীয় উদ্যানৰ ক্লেয়াৰ হ্ৰদ (৫৫৪ বৰ্গমাইল), লেছাৰ স্লেভ হ্ৰদ (১,১৬৮ কিলোমিটাৰ বৰ্গমিটাৰ) আৰু আথাবাস্কা হ্ৰদ (৭,৮৯৮ কিলোমিটাৰ বৰ্গমাইল) অন্যতম। প্ৰদেশখনৰ আটাইতকৈ দীঘল নদীখন হৈছে আথাবাস্কা নদী। এই নদীখনৰ দৈৰ্ঘ্য ১,৫৩৮ কিলোমিটাৰ (৯৫৬ মাইল) আৰু ই ৰকি পৰ্বতমালাৰ কলম্বিয়া আইচফিল্ডৰ পৰা আথাবাস্কা হ্ৰদলৈকে বৈ গৈছে।
এলবাৰ্টাৰ আটাইতকৈ ডাঙৰ নদীখন হৈছে পীচ নদী (Peace River)। এই নদীৰ গড় প্ৰবাহ ২,১০০ মিটাৰ কুইণ্টল/ছেকেণ্ড (৭৪,০০০ ঘনফুট/ছেকেণ্ড)। উত্তৰ ব্ৰিটিছ কলম্বিয়াৰ ৰকি পৰ্বতমালাৰ পৰা এই নদীৰ উৎপত্তি হৈ উত্তৰ আলবাৰ্টাৰ মাজেৰে বৈ গৈ মেকেঞ্জী নদীৰ উপনৈ স্লেভ নদীত পৰিছেগৈ।
এলবাৰ্টাৰ ৰাজধানী চহৰ এডমন্টন প্ৰদেশখনৰ প্ৰায় মাজভাগতে অৱস্থিত। ই কানাডাৰ আটাইতকৈ উত্তৰ দিশৰ প্ৰধান চহৰ আৰু উত্তৰ কানাডাৰ সম্পদ উন্নয়নৰ বাবে প্ৰৱেশদ্বাৰ আৰু কেন্দ্ৰ হিচাপে কাম কৰে। কানাডাৰ বৃহত্তম তৈলক্ষেত্ৰৰ ওচৰত থকাৰ বাবে এই চহৰ অঞ্চলত পশ্চিম কানাডাৰ তেল শোধনাগাৰৰ কেন্দ্ৰ। এডমন্টনৰ পৰা প্ৰায় ২৮০ কিলোমিটাৰ (১৭০ মাইল) দক্ষিণে আৰু মন্টানাৰ ২৪০ কিলোমিটাৰ (১৫০ মাইল) উত্তৰত দ্বিতীয়খন চহৰ কেলগেৰী অৱস্থিত। প্ৰদেশখনৰ প্ৰায় ৭৫% জনসংখ্যা কেলগাৰী–এডমন্টন কৰিডৰত বাস কৰে। ৰেলৱেলৈ ভূমি অনুদান নীতি (land grant policy)য়ে প্ৰাৰম্ভিক বছৰবোৰত প্ৰদেশখনক জনবসতিপূৰ্ণ কৰাৰ এক মাধ্যম হিচাপে কাম কৰিছিল।
প্ৰদেশখনৰ উত্তৰৰ অধিকাংশই ব'ৰিয়েল অৰণ্য (boreal forest), আনহাতে দক্ষিণ-পশ্চিম সীমাৰ কাষৰীয়া ৰকি পৰ্বতমালা এলবাৰ্টা পৰ্বতৰ অৰণ্য (Alberta Mountain forests) আৰু এলবাৰ্টা–ব্ৰিটিছ কলম্বিয়াৰ পাদদেশৰ অৰণ্যৰ নাতিশীতোষ্ণ অৰণ্য (temperate coniferous forests)। প্ৰদেশখনৰ দক্ষিণ চতুৰ্থাংশ প্ৰেইৰী (prairie) অঞ্চল। ইয়াৰ দক্ষিণ-পূব কোণত শ্বৰ্টগ্ৰাছ প্ৰেইৰী (shortgrass prairie)ৰ পৰা আৰম্ভ কৰি পশ্চিম আৰু উত্তৰত মিশ্ৰিত ঘাঁহৰ প্ৰেইৰী দেখা পোৱা যায়। কেলগেৰীৰ পৰা উত্তৰে এডমন্টনলৈকে প্ৰেইৰী আৰু অৰণ্যৰ মাজত কেন্দ্ৰীয় এছপেন পাৰ্কলেণ্ড (central aspen parkland region) অঞ্চল আছে। পূবে লয়ডমিনিষ্টাৰ (Lloydminster) লৈকে প্ৰদেশখনৰ আটাইতকৈ উৰ্বৰ মাটি আৰু জনসংখ্যাৰ বেছিভাগেই আছে। এলবাৰ্টাৰ বনাঞ্চলবিহীন অংশৰ বেছিভাগেই শস্য বা দুগ্ধ পালনৰ বাবে ব্যৱহাৰ কৰা হয়, অৱশ্যে উত্তৰ আৰু কেন্দ্ৰীয় অঞ্চলসমূহত মিশ্ৰিত কৃষি অধিক প্ৰচলিত। আনহাতে দক্ষিণৰ অঞ্চলসমূহত ৰেঞ্চিং আৰু জলসিঞ্চিত কৃষি বেছিকৈ কৰা হয়।
দক্ষিণ-পূব এলবাৰ্টাত ৰেড ডিয়েৰ নদীয়ে সমতল প্ৰেইৰি আৰু কৃষিভূমি পাৰ কৰি গভীৰ খাদ (canyons) ৰ সৃষ্টি কৰিছে। ব্ৰুকছৰ ওচৰৰ ডাইনোছৰ প্ৰভিন্সিয়েল পাৰ্ক (Dinosaur Provincial Park)ত বেডলেণ্ডছৰ এই ভূখণ্ড, মৰুভূমিৰ উদ্ভিদ আৰু এলবাৰ্টাৰ অতীতৰ অৱশিষ্টসমূহ প্ৰদৰ্শন কৰা হৈছে।
জলবায়ু
এলবাৰ্টা উত্তৰৰ পৰা দক্ষিণলৈ ১২০০ কিলোমিটাৰতকৈও অধিক (৭৫০ মাইল) বিস্তৃত; সেয়েহে ইয়াৰ জলবায়ুৰ যথেষ্ট তাৰতম্য ঘটে। জানুৱাৰী মাহত সৰ্বাধিক গড় উষ্ণতা দক্ষিণ-পশ্চিমত ০ °C (৩২ °F)ৰ পৰা সুদূৰ উত্তৰত −২৪ °C (−১১ °F) লৈকে হয়। ৰকি পৰ্বতমালাৰ উপস্থিতিয়ে দক্ষিণ-পশ্চিম দিশৰ জলবায়ুকো প্ৰভাৱিত কৰে, যাৰ ফলত পশ্চিমৰ বতাহৰ প্ৰবাহত ব্যাঘাত জন্মে আৰু প্ৰদেশখন পোৱাৰ আগতে পৰ্বতমালাৰ পশ্চিম ঢালত বেছিভাগ আৰ্দ্ৰতা তললৈ নমাই দিয়ে। ইয়াৰ ফলত এলবাৰ্টাৰ বহু অংশত বৰষুণৰ পৰিমাণ কম। উত্তৰ দিশৰ অৱস্থান আৰু প্ৰশান্ত মহাসাগৰৰ জলবায়ুৰ পৰা পৃথক বাবে এলবাৰ্টাৰ জলবায়ু শুকান। বাৰ্ষিক বৰষুণৰ পৰিমাণ দক্ষিণ-পূব দিশত ৩০০ মিলিমিটাৰ (১২ ইঞ্চি)ৰ পৰা উত্তৰ দিশত ৪৫০ মিলিমিটাৰ (১৮ ইঞ্চি)লৈকে হয়।
উত্তৰ এলবাৰ্টাৰ বেছিভাগেই ব’ৰিয়েল অৰণ্যৰে আবৃত আৰু ইয়াৰ জলবায়ু উপ-আৰ্কটিক (subarctic)। দক্ষিণ এলবাৰ্টাৰ কৃষি অঞ্চলত অৰ্ধশুষ্ক ষ্টেপ জলবায়ু দেখা যায় কাৰণ বাৰ্ষিক বৰষুণৰ পৰিমাণ বাষ্পীভৱন হোৱা বা উদ্ভিদে ব্যৱহাৰ কৰা পানীতকৈ কম। পেলিছাৰ ত্ৰিভুজ (Palliser Triangle)ৰ অংশ এলবাৰ্টাৰ দক্ষিণ-পূব কোণত প্ৰদেশখনৰ বাকী অংশতকৈ গ্ৰীষ্মকালীন গৰম বেছি আৰু বৰষুণ কম হয়। ফলত এই অঞ্চলটোত সঘনাই শস্যৰ উৎপাদনৰ সমস্যা আৰু মাজে মাজে তীব্ৰ খৰাং পৰিস্থিতিৰ সৃষ্টি হয়। পশ্চিম এলবাৰ্টা পাহাৰৰ দ্বাৰা সুৰক্ষিত আৰু শীতকালীন চিনুক বতাহে (Chinook winds) কঢ়িয়াই অনা মৃদু উষ্ণতা বিৰাজ কৰে। পিছ নদী অঞ্চলৰ মধ্য আৰু উত্তৰ-পশ্চিম এলবাৰ্টাৰ কিছু অংশ মূলতঃ এছপেন পাৰ্কলেণ্ড, দক্ষিণে প্ৰেইৰি আৰু উত্তৰত ব'ৰিয়েল অৰণ্যৰ মাজৰ এক পৰিৱৰ্তনশীল জলবায়ু।
thumb|দক্ষিণ-পূব এলবাৰ্টাৰ জলবায়ু প্ৰায়ে অৰ্ধ-শুষ্ক হোৱা দেখা যায়।
তথ্যউৎস
শ্ৰেণী:কানাডা
কে. ডি. যাদৱ
খাচাবা দাদাচাহেব যাদৱ (চমুকৈ কে. ডি. যাদৱ; Khashaba Dadasaheb Jadhav; ১৫ জানুৱাৰী ১৯২৬ – ১৪ আগষ্ট ১৯৮৪) আছিল এগৰাকী ভাৰতীয় খেলুৱৈ। তেওঁ এজন মল্লযোদ্ধা হিচাপে সৰ্বাধিক পৰিচিত যিয়ে ১৯৫২ চনত হেলচিঙ্কীত অনুষ্ঠিত গ্ৰীষ্মকালীন অলিম্পিকত ব্ৰঞ্জৰ পদক জয় কৰিছিল। তেওঁ স্বাধীন ভাৰতৰ প্ৰথম খেলুৱৈ আছিল যিয়ে অলিম্পিকত ব্যক্তিগত ক্ৰীড়াত পদক লাভ কৰিছিল।
ঔপনিবেশিক ভাৰতৰ অধীনত ১৯০০ চনত এথলেটিকছত দুটা ৰূপৰ পদক অৰ্জন কৰা নৰ্মান প্ৰিচাৰ্ডৰ পাছত, কে. ডি. যাদৱ আছিল স্বাধীন ভাৰতৰ প্ৰথম ব্যক্তিগত ক্ৰীড়াৰ খেলুৱৈ যিয়ে অলিম্পিকত পদক জয় কৰিছিল। যাদৱৰ আগৰ বছৰবোৰত ভাৰতে কেৱল দলীয় ক্ৰীড়া ফিল্ড হকীতহে পদক লাভ কৰিছিল। তেওঁ একমাত্ৰ ভাৰতীয় অলিম্পিক পদক বিজয়ী যিয়ে কেতিয়াও পদ্ম বঁটা লাভ কৰা নাছিল। যাদৱ অত্যন্ত দ্ৰুতবেগী আছিল, যাৰ ফলত তেওঁ তেওঁৰ সমসাময়িক আন মল্লযোদ্ধাসকলৰ পৃথক হৈ পৰিছিল। ইংৰাজ প্ৰশিক্ষক ৰিছ গাৰ্ডেনাৰে তেওঁৰ এই বিশেষত্বটো দেখিছিল আৰু ১৯৪৮ চনৰ অলিম্পিক খেলৰ আগতে তেওঁক প্ৰশিক্ষণ দিছিল।
শৈশৱ
মহাৰাষ্ট্ৰ ৰাজ্যৰ চাটাৰা জিলাৰ কাৰাদ টালুকৰ গোলেশ্বৰ নামৰ এখন গাঁৱত জন্মগ্ৰহণ কৰা কে. ডি. যাদৱ এজন প্ৰখ্যাত মল্লযোদ্ধা দাদাচাহেব যাদৱৰ পাঁচজন পুত্ৰৰ ভিতৰত কনিষ্ঠতম আছিল। তেওঁ ১৯৪০-১৯৪৭ চনৰ ভিতৰত চাটাৰা জিলাৰ কাৰাড তালুকাৰ তিলক উচ্চ বিদ্যালয়ত স্কুলীয়া শিক্ষা গ্ৰহণ কৰিছিল। তেওঁ এনে এক ঘৰত ডাঙৰ-দীঘল হৈছিল য'ত মল্লযোদ্ধক অতি গুৰুত্ব দিয়া হৈছিল। তেওঁ ভাৰত ত্যাগ আন্দোলনত অংশগ্ৰহণ কৰি বিপ্লৱীসকলক আশ্ৰয় আৰু লুকাই থকা ঠাই প্ৰদান কৰে, ব্ৰিটিছসকলৰ বিৰুদ্ধে পত্ৰ প্ৰচাৰ কৰাটো আন্দোলনত তেওঁৰ কিছু অৱদান আছিল। ১৯৪৭ চনৰ ১৫ আগষ্টত স্বাধীনতা দিৱসৰ দিনা অলিম্পিকত ভাৰতৰ জাতীয় পতাকা উত্তোলন কৰাৰ সংকল্প লৈছিল।
মল্লযোদ্ধৰ কেৰিয়াৰ
কে. ডি. যাদৱৰ দেউতাক দাদাচাহেব এজন মল্লযোদ্ধ প্ৰশিক্ষক আছিল আৰু তেওঁ পাঁচ বছৰ বয়সতে যাদৱক মল্লযুদ্ধ খেলিবলৈ দিছিল। মহাবিদ্যালয়ত তেওঁৰ মল্লযোদ্ধৰ পৰামৰ্শদাতা আছিল বাবুৰাও বালাৱডে আৰু বেলাপুৰী গুৰুজী।
১৯৪৮ গ্ৰীষ্মকালীন অলিম্পিক
যাদৱৰ ডাঙৰ প্ৰতিযোগিতাৰ প্ৰথম অনুভৱ আছিল ১৯৪৮ চনৰ লণ্ডন অলিম্পিক; তেওঁৰ এই যাত্ৰাটোৰ পুঁজি যোগান ধৰিছিল কোলহাপুৰৰ মহাৰাজৰ দ্বাৰা। লণ্ডনত থকা সময়ছোৱাত তেওঁক আমেৰিকা যুক্তৰাষ্ট্ৰৰ প্ৰাক্তন লাইটৱেইট বিশ্ব চেম্পিয়ন ৰিছ গাৰ্ডেনাৰে প্ৰশিক্ষণ দিছিল। যদিও মেটত কৰা মল্লযুদ্ধৰ সৈতে যাদৱ অপৰিচিত আছিল, তথাপিও এই প্ৰশিক্ষণৰ সহায়তে যাদৱে ফ্লাইৱেইট শাখাত ষষ্ঠ স্থান লাভ কৰাবলৈ সক্ষম হৈছিল। তেওঁ বাউটৰ প্ৰথম কেইমিনিটমানতে অষ্ট্ৰেলিয়াৰ মল্লযোদ্ধা বাৰ্ট হেৰিছক পৰাস্ত কৰি দৰ্শকসকলক হতবাক কৰিছিল। তেওঁ আমেৰিকা যুক্তৰাষ্ট্ৰৰ বিলি জেৰ্নিগানক পৰাস্ত কৰে, কিন্তু ইৰানৰ মনচুৰ ৰায়চিৰ হাতত পৰাজিত হৈ খেলৰ পৰা বাহিৰ হয়।
! ফলাফল ! প্ৰতিদ্বন্দ্বী ! নম্বৰ ! তাৰিখ ! ইভেণ্ট ! স্থান ! টোকা
লণ্ডন অলিম্পিকৰ পৰৱৰ্তী চাৰি বছৰত যাদৱে হেলচিঙ্কী অলিম্পিকৰ বাবে আৰু অধিক কঠিন প্ৰশিক্ষণ লৈছিল য'ত তেওঁ ওজন বৃদ্ধি কৰিছিল আৰু ১২৫ পাউণ্ড বেণ্টামৱেইট শ্ৰেণীত অংশগ্ৰহণ কৰিছিল য'ত ২৪খন দেশৰ মল্লযোদ্ধাই অংশগ্ৰহণ কৰিছিল।
১৯৫২ গ্ৰীষ্মকালীন অলিম্পিক
১৯৫২ গ্ৰীষ্মকালীন হেলচিঙ্কী অলিম্পিকৰ মাৰাথন বাউটৰ পাছত, তেওঁক ছ'ভিয়েট সংঘৰ ৰছিদ মাম্মাদবেয়ভৰ সৈতে যুঁজিবলৈ কোৱা হৈছিল। নিয়ম অনুসৰি বাউটৰ মাজত কমেও ৩০ মিনিটৰ জিৰণি দিয়াৰ প্ৰয়োজন আছিল যদিও কিন্তু তাত কোনো ভাৰতীয় বিষয়া উপস্থিত নথকাৰ বাবে এই বিষয়টো উত্থাপন কৰা নহ'ল। ভাগৰুৱা যাদৱে প্ৰদৰ্শন কৰাত ব্যৰ্থ হয় আৰু ফলত মাম্মাদবেয়ভে সহজে ফাইনেলত উপনীত হোৱাৰ সুযোগ লাভ কৰে। কানাডা, মেক্সিকো আৰু জাৰ্মানীৰ মল্লযোদ্ধাসকলক পৰাস্ত কৰি ১৯৫২ চনৰ ২৩ জুলাইত ব্ৰঞ্জৰ পদক লাভ কৰে আৰু ইয়াৰ দ্বাৰাই যাদৱে স্বাধীন ভাৰতৰ প্ৰথম ব্যক্তিগত ক্ৰীড়াত পদক বিজয়ী হৈ পৰে। যাদৱৰ সহকৰ্মী কৃষ্ণৰাও মাংগেভ আন এজন মল্লযোদ্ধাও একেটা অলিম্পিকত আন এটা শ্ৰেণীত অংশগ্ৰহণ কৰিছিল কিন্তু মাত্ৰ এটা পইণ্টৰ ব্যৱধানত ব্ৰঞ্জৰ পদক লাভ কৰিব অক্ষম হয়।
যদিও ভাৰতৰ হকী দলে হেলচিঙ্কী অলিম্পিকত স্বৰ্ণ পফক লাভ কৰিছিল, যাদৱ আছিল অলিম্পিকৰ পিছত ঘৰলৈ উভতি অহা ভাৰতৰ দলটোৰ প্ৰাথমিক আকৰ্ষণ। তেওঁক আদৰণি জনোৱাৰ বাবে কাৰাড ৰেল ষ্টেচনত ভিৰ জমা হৈছিল, ১৫১খন গৰুগাড়ী আৰু ঢোলৰ এটা শোভাযাত্ৰাত যাদৱক লৈ প্ৰায় ১০ কিলোমিটাৰ জুৰি গোলেশ্বৰ গাঁৱৰ মাজেৰে পাৰ হৈ গৈছিল।
পৰৱৰ্তী জীৱন আৰু মৃত্যু
১৯৫৫ চনত তেওঁ আৰক্ষী বাহিনীত উপ-পৰিদৰ্শক হিচাপে যোগদান কৰে য'ত তেওঁ আৰক্ষী বিভাগৰ ভিতৰত অনুষ্ঠিত কেইবাটাও প্ৰতিযোগিতাত বিজয়ী হয় আৰু ক্ৰীড়া প্ৰশিক্ষক হিচাপে ৰাষ্ট্ৰীয় দায়িত্বও পালন কৰে। ২৭ বছৰ আৰক্ষী বিভাগত সেৱা আগবঢ়োৱা আৰু এজন সহকাৰী আৰক্ষী আয়ুক্ত হিচাপে অৱসৰ লোৱা স্বত্বেও, যাদৱে তেওঁৰ জীৱনৰ পাছৰ সময়ত পেঞ্চনৰ বাবে যুঁজ দিব লগা হৈছিল। বহু বছৰ ধৰি তেওঁ ক্ৰীড়া ফেডাৰেচনৰ দ্বাৰা অৱহেলিত আছিল আৰু তেওঁৰ জীৱনৰ অন্তিম পৰ্যায় দৰিদ্ৰতাত কটাব লগা হৈছিল। ১৯৮৪ চনত এক পথ দুৰ্ঘটনাত তেওঁৰ মৃত্যু হয়। তেওঁ মৃত্যু পাছত তেওঁৰ পত্নীয়ে সহায় পাবলৈ সংগ্ৰাম কৰিব লগা হৈছিল।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ মল্লযোদ্ধা শ্ৰেণী:অলিম্পিকত পদক বিজয়ী ভাৰতীয় শ্ৰেণী:ভাৰতৰ স্বাধীনতা সংগ্ৰামী শ্ৰেণী:অৰ্জুন বঁটা বিজয়ী
ৰাজস্থানী ভাষা
ৰাজস্থানী ভাষা (দেৱনাগৰী: राजस्थानी) মূলত ৰাজস্থান ৰাজ্যে আৰু হৰিয়ানা, পঞ্জাব, গুজৰাট আৰু মধ্য প্ৰদেশেৰ নিকটবৰ্তী অঞ্চলত ইন্দ-আৰ্য ভাষা গোষ্ঠীৰ এটি ভাষাক বুজায়। পাকিস্তানৰ সিন্ধু আৰু পঞ্জাব প্ৰদেশত ৰাজস্থানী ভাষী মানুহ আছে। ৰাজস্থানী ভাষা পাৰ্শ্বৱৰ্তী হিন্দী ভাষাৰ পৰা স্বতন্ত্ৰ যদিও কিছু ভাষাগত সমতাৰ বাবে ইয়াক হিন্দীৰ এটা উপভাষা বুলি ধাৰণা কৰা হয়। তথাপিও ভাষা বিজ্ঞান আৰু ভাষাবিজ্ঞানীসকলৰ মতে ৰাজস্থানী ভাষা এটা স্বতন্ত্ৰ ভাষা।
লিখন পদ্ধতি
ভাৰতত ৰাজস্থানী ভাষা দেৱনাগৰী লিপিৰে লিখা হয়। ইয়াৰ পূৰ্বে, মহাজনী লিপি বা মুৰিয়া লিপিত ৰাজস্থানী ভাষা লিখা হৈছিল।
বিশ্লেষণাত্মক নাৰীবাদ
বিশ্লেষণাত্মক নাৰীবাদ (Analytical Feminism) হৈছে নাৰীবাদী বিষয়ত বিশ্লেষণাত্মক ধাৰণা আৰু পদ্ধতি প্ৰয়োগ কৰা আৰু পৰম্পৰাগতভাৱে বিশ্লেষণাত্মক দাৰ্শনিকসকলৰ আগ্ৰহৰ বিষয়ত নাৰীবাদী ধাৰণা আৰু অন্তৰ্দৃষ্টি প্ৰয়োগ কৰা এক দৰ্শন। সকলো নাৰীবাদীৰ দৰেই বিশ্লেষণাত্মক নাৰীবাদীসকলেও যৌনতাবাদ আৰু এণ্ড্ৰকেন্দ্ৰিকতাক স্বীকৃতি আৰু প্ৰতিদ্বন্দ্বিতা কৰাত অগ্ৰাধিকাৰ দিয়ে।
“বিশ্লেষণাত্মক নাৰীবাদ” শব্দটো ১৯৯০ চনৰ আৰম্ভণিৰ পৰাই আৰম্ভ হৈছিল যেতিয়া ইউনিভাৰ্চিটি অৱ মেছাচুচেটছ লৱেলত "ছ'চাইটি ফৰ এনালাইটিকেল ফেমিনিজম" মুকলি কৰা হৈছিল। ইয়াক বিশ্লেষণাত্মক নাৰীবাদৰ সম্পৰ্কীয় বিষয়সমূহ আলোচনা আৰু পৰীক্ষা কৰাৰ সুযোগ হিচাপে ব্যৱহাৰ কৰা হয়। আংশিকভাৱে উত্তৰ আধুনিকতাবাদ আৰু উত্তৰ-গাঁথনিবাদৰ অধিক প্ৰচলিত প্ৰভাৱৰ বিপৰীতমুখীতা আৰু বিশ্লেষণাত্মক দৰ্শন যে সহজাতভাৱে বা অমুক্তিযোগ্যভাৱে পুৰুষ-পক্ষপাতমূলক নহয়, সেই কথাও প্ৰমাণ কৰিবলৈ ইয়াক সময়বিশেষে উল্লেখ কৰা হয়। বিশ্লেষণাত্মক নাৰীবাদীসকলে কিছুমান মূল ধাৰণা, যেনেঃ সত্য, যুক্তি, বস্তুনিষ্ঠতা, এজেন্সী আৰু স্বায়ত্তশাসন পুনৰুদ্ধাৰ কৰাৰ চেষ্টা কৰিছে, কাৰণ এই দুয়োটা নীতিগতভাৱে বাধ্যতামূলক হোৱাৰ লগতে কিছুমান দিশত নাৰীৰ বাবে মুক্তিদায়ক আৰু শক্তিশালী। এই ধাৰণাসমূহৰ মাজতে সীমাবদ্ধ নহৈ বিশ্লেষণাত্মক নাৰীবাদে বিশ্লেষণাত্মক দৰ্শনৰ ঐতিহাসিক ক্ষেত্ৰ যেনেঃ ভাষা দৰ্শন, জ্ঞানতত্ত্ব, আধ্যাত্মিকতা আৰু বিজ্ঞান দৰ্শনত অৰিহণা যোগাইছে।
নাৰীবাদী দাৰ্শনিককে ধৰি অধিকাংশ দাৰ্শনিকৰ বিশ্লেষণাত্মক দৰ্শনৰ অন্ততঃ কিছু আনুষ্ঠানিক প্ৰশিক্ষণ আছে, কিছুমানৰ বিশ্লেষণৰ সম্পৰ্কে বিস্তৃত শিক্ষা আৰু অভিজ্ঞতা আছে। ‘বিশ্লেষণাত্মক’ শব্দটো ব্যৱহাৰ কৰাৰ সচেতন প্ৰচেষ্টা চলোৱা হৈছে। কাৰণটো হ’ল দৰ্শনৰ ক্ষেত্ৰখনৰ ভিতৰত কেতিয়াবা সকলো নাৰীবাদী কামক অন্য পদ্ধতিৰ দৰ্শনৰ সৈতে জড়িত বুলি ধৰি লোৱাৰ প্ৰৱণতা দেখা যায়। আনহাতে নাৰীবাদৰ বহু কামৰ পৰ্যালোচনাৰ পিছত পদ্ধতিগতভাৱে নীতি-শৈলীৰ বিশ্লেষণ আগবঢ়োৱা হয় ।
বিশ্লেষণাত্মক নাৰীবাদৰ ভিতৰত দৰ্শনৰ পুনৰ্গঠনৰ সন্দৰ্ভত বিভিন্ন ধৰণৰ দৃষ্টিভংগী আছে। বেইলী (বেইলী ২০১০) আৰু গেৰী (গেৰী ২০১২)ৰ দৰে কিছুমান দাৰ্শনিকে নিজৰ দৃষ্টিভংগীত আন্তঃবিভাজনৰ ব্যৱহাৰ অন্তৰ্ভুক্ত কৰে। মিৰাণ্ডা ফ্ৰিকাৰ (২০০৭) আৰু ক্ৰীষ্টি ডটছনে (২০১১) তেওঁলোকৰ ধাৰণাত বিশেষাধিকাৰ (সামাজিক বৈষম্য)ৰ ধাৰণা ব্যৱহাৰ কৰে, বিশেষকৈ বোধগত অজ্ঞানতা আৰু জ্ঞানীয় অন্যায়ৰ ক্ষেত্ৰত। ২০১৮ চনত এলিছ ক্ৰেৰীয়ে বিশ্লেষণাত্মক নাৰীবাদৰ শেহতীয়া ধাৰাসমূহৰ কিছুমানৰ সমালোচনা আগবঢ়াইছিল।
তথ্যউৎস
শ্ৰেণী:নাৰীবাদী তত্ত্ব
গংগুবাঈ হংগল
গংগুবাঈ হংগল (Gangubai Hangal, ৫ মাৰ্চ ১৯১৩ - ২১ জুলাই ২০০৯) এগৰাকী ভাৰতীয় শাস্ত্ৰীয় সংগীতজ্ঞ। তেওঁ কৰ্ণাটকৰ হিন্দুস্তানী শাস্ত্ৰীয় সংগীত ধাৰাৰ এগৰাকী কণ্ঠশিল্পী আছিল। তেওঁ তেওঁৰ গভীৰ আৰু শক্তিশালী কণ্ঠৰ বাবে জনাজাত আছিল। গংগুবাঈ হংগল হিন্দুস্তানী শাস্ত্ৰীয় সংগীতৰ কিৰানা ঘৰাণাৰ লগত জড়িত আছিল।
প্ৰাৰম্ভিক জীৱন
১৯১৩ চনৰ ৫ মাৰ্চ তাৰিখে ব্ৰিটিছ ভাৰতৰ অন্তৰ্গত বোম্বে ষ্টেটৰ হংগলত গংগুবাঈ হংগলৰ জন্ম হৈছিল। তেওঁৰ পিতৃ ধাৰৱাদৰৰ এজন কৃষিবিদ চিক্কুৰাও নাডিগাৰ আৰু মাতৃ আম্বাবাঈ কৰ্ণাটিক শাস্ত্ৰীয় সংগীতৰ সংগীতশিল্পী আছিল। তেওঁ কেৱল প্ৰাথমিক শিক্ষা লাভ কৰিছিল। তেওঁলোকৰ পৰিয়াল ১৯২৮ চনত হুবলীলৈ স্থানান্তৰিত হৈছিল যাতে গংগুবাঈয়ে হিন্দুস্তানী শাস্ত্ৰীয় সংগীত শিকিব পাৰে। তেওঁ হিন্দুস্তানী শাস্ত্ৰীয় সংগীত অধ্যয়ন কৰি কিনাৰী বাদক কৃষ্ণচৰ্য হুলগুৰৰ ওচৰত আনুষ্ঠানিকভাৱে ১৩ বছৰ বয়সত প্ৰশিক্ষণ আৰম্ভ কৰে। হুলগুৰৰ লগত গংগুবাঈয়ে তেওঁৰ মাচুলৰ বিষয়ে তৰ্ক কৰাৰ পিছত তেওঁক শিক্ষা দিয়া বন্ধ কৰাৰ আগতে এবছৰত ৬০টা ৰচনা শিকিছিল। তেওঁ গুৰু সাৱাই গন্ধৰ্বৰ অধীনত সংগীত অধ্যয়ন কৰাৰ আগতে দত্তোপন্ত দেশাইৰ ওচৰত শিকিছিল। তেওঁলোক স্থায়ীভাৱে হুবলীলৈ স্থানান্তৰিত হোৱাৰ পিছত তিনি বছৰৰ ধৰি কঠোৰ প্ৰশিক্ষণ লাভ কৰিছিল।